text:
Μ και Ν και μοτοσικλέτες ισχύος ανώτερης των 7 kW (κατηγορία II).
 3. ΑΙΤΗΣΗ ΓΙΑ ΕΓΚΡΙΣΗ
 3.1. Η αίτηση για την έγκριση τύπου συσκευής ακουστικής προειδοποίησης πρέπει να υποβάλλεται από τον κάτοχο της εμπορικής επωνυμίας ή του σήματος ή από το δεόντως εξουσιοδοτημένο αντιπρόσωπό του.
 3.2. Συνοδεύεται από τα παρακάτω δικαιολογητικά εις τριπλούν και τα ακόλουθα στοιχεία:
 3.2.1.
 περιγραφή του τύπου της συσκευής ακουστικής προειδοποίησης, με ιδιαίτερη προσοχή στα σημεία που αναφέρονται στην παράγραφο 2·
 3.2.2.
 σχέδιο στο οποίο εικονίζεται, μεταξύ άλλων, η συσκευή προειδοποίησης σε εγκάρσια τομή·
 3.2.3.
 κατάλογο των εξαρτημάτων που χρησιμοποιήθηκαν κατά την κατασκευή, δεόντως προσδιορισμένων, με αναφορά των χρησιμοποιούμενων υλικών·
 3.2.4.
 λεπτομερή σχέδια όλων των εξαρτημάτων που χρησιμοποιήθηκαν κατά την κατασκευή. Στα σχέδια εικονίζεται η θέση που προβλέπεται για τον αριθμό έγκρισης σε σχέση με τον κύκλο στον οποίο τοποθετείται το σήμα έγκρισης.
 3.3. Επιπλέον, η αίτηση έγκρισης συνοδεύεται από δύο δείγματα του τύπου της συσκευής προειδοποίησης.
 3.4. Η αρμόδια αρχή επιβεβαιώνει, πριν από τη χορήγηση έγκρισης τύπου, την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
 4. ΣΗΜΑΝΣΕΙΣ
 4.1. Τα δείγματα των συσκευών ακουστικής προειδοποίησης που υποβάλλονται προς έγκριση φέρουν την εμπορική επωνυμία ή τη σήμανση του κατασκευαστή· η σήμανση πρέπει να είναι ευανάγνωστη και ανεξίτηλη.
 4.2. Κάθε δείγμα διαθέτει μία θέση επαρκούς μεγέθους για την επίθεση του σήματος έγκρισης· η θέση αυτή εμφανίζεται στο σχέδιο που αναφέρεται στην παράγραφο 3.2.2.
 5. ΕΓΚΡΙΣΗ
 5.1. Αν τα δείγματα που υποβάλλονται προς έγκριση συμμορφώνονται με τις διατάξεις των παρακάτω παραγράφων 6 και 7, χορηγείται έγκριση για τον εν λόγω τύπο συσκευών προειδοποίησης.
 5.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά το χρόνο έκδοσης της έγκρισης. Ο ίδιος συμβαλλόμενος δεν μπορεί να χορηγήσει τον ίδιο αριθμό σε άλλο τύπο συσκευής ακουστικής προειδοποίησης.
 5.3. Ο ίδιος αριθμός έγκρισης μπορεί να χορηγηθεί σε τύπους συσκευών προειδοποίησης που διαφέρουν μόνον όσον αφορά την ονομαστική τάση, την ονομαστική συχνότητα ή συχνότητες ή, για τα συστήματα που αναφέρονται στην ανωτέρω παράγραφο 2.8, την ονομαστική πίεση λειτουργίας.
 5.4. Η ειδοποίηση της έγκρισης, της απόρριψης, της επέκτασης ή της ανάκλησης της έγκρισης ή της οριστικής παύσης της παραγωγής κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού και τα σχέδια της διάταξης ακουστικής προειδοποίησης (που υποβλήθηκαν από τον αιτούντα την έγκριση) με μέγιστες διαστάσεις Α4 (210 × 297 mm) ή διπλωμένα στις ίδιες διαστάσεις και σε κλίμακα 1:1.
 5.5. Για κάθε συσκευή ακουστικής προειδοποίησης σύμφωνη με τον τύπο που εγκρίνεται βάσει του παρόντος κανονισμού, τοποθετείται σε σημείο εμφανές και εύκολα προσπελάσιμο, το οποίο καθορίζεται στο έντυπο έγκρισης, διεθνές σήμα έγκρισης αποτελούμενο από:
 5.5.1.
 κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (4)·
 5.5.2.
 τον αριθμό έγκρισης.
 5.5.3.
 επιπλέον σύμβολο με τη


text:
μορφή ρωμαϊκού αριθμού, που δηλώνει την κατηγορία στην οποία ανήκει η ΣΑΠ.
 5.6. Το σήμα έγκρισης και το επιπλέον σήμα πρέπει να είναι ευανάγνωστα και ανεξίτηλα.
 5.7. Στο παράρτημα 3 τμήμα 1 του παρόντος κανονισμού δίδεται παράδειγμα της σχηματικής διάταξης του σήματος έγκρισης.
 6. ΠΡΟΔΙΑΓΡΑΦΕΣ
 6.1. Γενικές προδιαγραφές
 6.1.1.
 Η συσκευή ακουστικής προειδοποίησης εκπέμπει συνεχή και ομοιόμορφο ήχο· το ακουστικό φάσμα δεν ποικίλλει σημαντικά κατά τη λειτουργία της.
 Όσον αφορά συσκευές προειδοποίησης τροφοδοτούμενες με εναλλασσόμενο ρεύμα, η απαίτηση αυτή εφαρμόζεται μόνο σε σταθερή ταχύτητα γεννήτριας, εντός του φάσματος που ορίζεται στην παράγραφο 6.2.3.2.
 6.1.2.
 Η συσκευή προειδοποίησης έχει ακουστικά χαρακτηριστικά (φασματική κατανομή της ηχητικής ενέργειας, στάθμη ηχητικής πίεσης) και μηχανικά χαρακτηριστικά που της επιτρέπουν να περνάει, με την οριζόμενη σειρά, τις ακόλουθες δοκιμασίες:
 6.2. Μέτρηση χαρακτηριστικών του ήχου
 6.2.1.
 Η συσκευή προειδοποίησης πρέπει, κατά προτίμηση, να δοκιμάζεται σε ανηχωικό περιβάλλον.
 Εναλλακτικά, μπορεί να δοκιμαστεί σε ημιανηχωικό χώρο ή σε ανοιχτό χώρο (5). Στην περίπτωση αυτή, πρέπει να ληφθούν προληπτικά μέτρα για να αποφευχθούν οι αντανακλάσεις από το έδαφος εντός της περιοχής μέτρησης (πχ. με την τοποθέτηση ενός συνόλου απορροφητικών πετασμάτων). Πρέπει να ελέγχεται η συμμόρφωση με τη σφαιρική απόκλιση έως του ενός dB εντός ενός ημισφαιρίου ακτίνας όχι μικρότερης των 5 m, έως τη μέγιστη συχνότητα που πρέπει να μετρηθεί, ιδιαίτερα στην κατεύθυνση της μέτρησης και στο ύψος της συσκευής και του μικροφώνου.
 Η στάθμη του θορύβου περιβάλλοντος πρέπει να είναι τουλάχιστον 10 dB χαμηλότερη από τη στάθμη ηχητικής πίεσης που πρέπει να μετρηθεί.
 Η συσκευή που πρέπει να υποβληθεί σε δοκιμασία και το μικρόφωνο τοποθετούνται στο ίδιο ύψος. Το ύψος αυτό κυμαίνεται μεταξύ 1,15 και 1,25 m. Ο άξονας της μέγιστης ευαισθησίας του μικροφώνου συμπίπτει με τη διεύθυνση της μέγιστης στάθμης ήχου του συστήματος.
 Το μικρόφωνο τοποθετείται με τρόπο ώστε το διάφραγμά του να είναι σε απόσταση 2 ± 0,01 m από το επίπεδο της εξόδου ήχου της συσκευής. Στην περίπτωση συσκευών με άνω της μίας εξόδους, η απόσταση καθορίζεται σε σχέση με το επίπεδο της πλησιέστερης προς το μικρόφωνο εξόδου.
 6.2.2.
 Οι μετρήσεις της στάθμης ηχητικής πίεσης γίνονται με μετρητή στάθμης ήχου ακριβείας της κατηγορίας 1, σύμφωνα με τις προδιαγραφές της δημοσίευσης IEC αριθ. 657, πρώτη έκδοση (1979). Όλες οι μετρήσεις γίνονται χρησιμοποιώντας τη σταθερά χρόνου «F». Η μέτρηση της συνολικής στάθμης ηχητικής πίεσης γίνεται χρησιμοποιώντας την καμπύλη στάθμισης Α. Το φάσμα του εκπεμπόμενου ήχου καταμετράται σύμφωνα με το μετασχηματισμό Fourier του ακουστικού σήματος.
 Εναλλακτικά, είναι δυνατόν να χρησιμοποιούνται φίλτρα ενός τρίτου της οκτάβας που πληρούν τις προδιαγραφές της δημοσίευσης IEC αριθ. 225, πρώτη έκδοση (1966)· στην περίπτωση αυτή, η στάθμη ηχητικής πίεσης στη συχνότητα μεσαίας ζώνης 2 500Hz προσδιορίζεται αθροίζοντας τις μέσες τιμές του τετραγώνου των ηχητικών πιέσεων στις συχνότητες μεσαίας ζώνης ενός τρίτου της οκτάβας 2 000, 2 500 και 3 150 Hz.
 Σε κάθε περίπτωση, μέθοδος αναφοράς θεωρείται μόνον η μέθοδος μετασχηματισμού Fourier.
 6.2.3.
 Η ΣΑΠ τροφοδοτείται με ρεύμα σε μία από τις τάσεις δοκιμασίας, όπως ενδείκνυται:
 6.2.3.1.
 σε περίπτωση που οι ΣΑΠ τροφοδοτούνται με συνεχές ρεύμα, σε τάση που υπολογίζεται στο τερματικό της πηγής

type: contracts

jurisdiction: EU


text:
ηλεκτρικού ρεύματος ότι ισούται με τα 13/12 της ονομαστικής τάσης·
 6.2.3.2.
 σε περίπτωση που οι ΣΑΠ τροφοδοτούνται με εναλλασσόμενο ρεύμα, το ρεύμα προέρχεται από ηλεκτρική γεννήτρια του τύπου που κανονικά χρησιμοποιείται με το συγκεκριμένο τύπο ΣΑΠ. Τα ακουστικά χαρακτηριστικά της ΣΑΠ καταγράφονται για ταχύτητες ηλεκτρικής γεννήτριας που αντιστοιχούν στο 50 %, 75 % και 100 % της μέγιστης ταχύτητας που προτείνει ο κατασκευαστής της γεννήτριας για συνεχή λειτουργία. Κατά τη δοκιμασία αυτή δεν εφαρμόζεται κανένα άλλο ηλεκτρικό φορτίο στην ηλεκτρική γεννήτρια. Η δοκιμασία αντοχής που περιγράφεται στην παράγραφο 6.3 διενεργείται σε ταχύτητα που προτείνει ο κατασκευαστής του εξοπλισμού και επιλέγεται μεταξύ των παραπάνω.
 6.2.4.
 Αν χρησιμοποιείται πηγή ανορθωμένου ρεύματος για τη δοκιμασία μιας ΣΑΠ που τροφοδοτείται με συνεχές ρεύμα, η εναλλασσόμενη συνιστώσα της τάσης που καταμετράται στους ακροδέκτες του, όταν οι συσκευές προειδοποίησης λειτουργούν, δεν υπερβαίνει το 0,1 volt, μεταξύ δύο μέγιστων τιμών.
 6.2.5.
 Για ΣΑΠ που τροφοδοτούνται με συνεχές ρεύμα, η αντίσταση των καλωδίων σύνδεσης, εκφρασμένη σε ohm, συμπεριλαμβανομένων των ακροδεκτών και των επαφών, προσεγγίζει κατά το δυνατό την τιμή (0,10/12) x ονομαστική τάση σε volt.
 6.2.6.
 Η συσκευή προειδοποίησης συναρμολογείται με ακρίβεια, με χρήση του εξοπλισμού που προτείνει ο κατασκευαστής, σε μία βάση η μάζα της οποίας είναι τουλάχιστον δεκαπλάσια της μάζας της συσκευής προειδοποίησης υπό δοκιμή και όχι μικρότερη από 30 kg. Επιπλέον, λαμβάνονται μέτρα ώστε να εξασφαλίζεται ότι οι αντανακλάσεις στις πλευρές της βάσης και οι δονήσεις της έχουν αμελητέο αντίκτυπο στα αποτελέσματα της μέτρησης.
 6.2.7.
 Υπό τις παραπάνω συνθήκες, η σταθμισμένη ηχητική πίεση σύμφωνα με την καμπύλη Α δεν υπερβαίνει τις ακόλουθες τιμές:
 α)
 115 dB(A) για ΣΑΠ που προορίζονται κυρίως για μοτοσικλέτες με ισχύ μικρότερη ή ίση με 7 kW·
 β)
 118 dB(A) για ΣΑΠ που προορίζονται για οχήματα των κατηγοριών Μ και Ν και μοτοσικλέτες με ισχύ άνω των 7 kW.
 6.2.7.1.
 Επιπλέον, η στάθμη ηχητικής πίεσης στη ζώνη συχνοτήτων μεταξύ 1 800 και 3 550 Hz είναι ανώτερη της στάθμης ηχητικής πίεσης κάθε συνιστώσας συχνότητας μεγαλύτερης από 1 800 έως 3 550 Hz και, πάντως, ίση ή μεγαλύτερη από:
 α)
 95 dB(A) για ΣΑΠ που προορίζονται κυρίως για μοτοσικλέτες με ισχύ μικρότερη ή ίση με 7 kW·
 β)
 105 dB(A) για ΣΑΠ που προορίζονται κυρίως για οχήματα των κατηγοριών Μ και Ν και μοτοσικλέτες με ισχύ άνω των 7 kW.
 6.2.7.2.
 Οι ΣΑΠ που πληρούν τα χαρακτηριστικά ήχου που αναφέρονται στο στοιχείο β) μπορούν να χρησιμοποιούνται στα οχήματα που αναφέρονται στο στοιχείο α).
 6.2.8.
 Οι παραπάνω προδιαγραφές πληρούνται επίσης από συσκευές που υπόκεινται στη δοκιμασία αντοχής που ορίζεται στην παρακάτω παράγραφο 6.3, με την τάση τροφοδοσίας που κυμαίνεται μεταξύ του 115% και του 95% της ονομαστικής τάσης για ΣΑΠ που τροφοδοτείται με συνεχές ρεύμα ή, για ΣΑΠ που τροφοδοτείται με εναλλασσόμενο ρεύμα, μεταξύ 50% και 100% της μέγιστης ταχύτητας της γεννήτριας που ορίζει ο κατασκευαστής για συνεχείς λειτουργίες.
 6.2.9.
 Το χρονικό διάστημα που μεσολαβεί από τη στιγμή της ενεργοποίησης της συσκευής έως τη στιγμή που ο ήχος φθάνει την ελάχιστη τιμή η οποία ορίζεται στην παραπάνω παράγραφο 6.2.7 δεν υπερβαίνει τα 0,2


text:
δευτερόλεπτα υπολογιζόμενο σε θερμοκρασία περιβάλλοντος 20 ± 5 °C. Η διάταξη αυτή εφαρμόζεται, μεταξύ άλλων, στα πνευματικές και στις ηλεκτροπνευματικές συσκευές ηχητικής προειδοποίησης.
 6.2.10.
 Οι πνευματικές ή ηλεκτροπνευματικές συσκευές προειδοποίησης, όταν λειτουργούν στις συνθήκες τροφοδοσίας με ρεύμα που ορίζουν για τις εν λόγω συσκευές οι κατασκευαστές, πληρούν τις ίδιες ακουστικές απαιτήσεις, όπως αυτές που ορίζονται για τις ηλεκτρικές συσκευές ακουστικής προειδοποίησης.
 6.2.11.
 Στην περίπτωση διατάξεων πολλαπλού τόνου, στις οποίες κάθε μονάδα εκπομπής ήχου μπορεί να λειτουργεί ανεξάρτητα, οι ελάχιστες τιμές που προδιαγράφονται ανωτέρω πρέπει να επιτυγχάνονται όταν καθεμία από τις συνιστώσες μονάδες λειτουργεί χωριστά. Η μέγιστη τιμή της συνολικής ηχοστάθμης δεν πρέπει να είναι ανώτερη όταν όλες οι συνιστώσες μονάδες λειτουργούν χωριστά.
 6.3. Δοκιμασία αντοχής
 6.3.1.
 Οι ΣΑΠ τροφοδοτούνται με ρεύμα στην ονομαστική τάση και με τις αντιστάσεις των καλωδίων σύνδεσης που ορίζονται στις παραπάνω παραγράφους 6.2.3 έως 6.2.5 και λειτουργούν αντιστοίχως:
 —
 10 000 φορές για ΣΑΠ που προορίζονται κυρίως για μοτοσικλέτες με ισχύ μικρότερη ή ίση με 7 kW·
 —
 50 000 φορές για ΣΑΠ που προορίζονται κυρίως για οχήματα των κατηγοριών Μ και Ν και μοτοσικλέτες ισχύος άνω των 7 kW, για ένα δευτερόλεπτο κάθε φορά ακολουθούμενο από διάστημα 4 δευτερολέπτων. Κατά τη δοκιμασία, η ΣΑΠ αερίζεται από ρεύμα αέρος με ταχύτητα περίπου 10 m/sec.
 6.3.2.
 Αν η δοκιμασία γίνεται σε ανηχωικό θάλαμο, ο θάλαμος είναι αρκετά μεγάλος ώστε να εξασφαλίζεται η κανονική διάχυση της θερμότητας που απελευθερώνει το προειδοποιητικό σύστημα κατά τη δοκιμασία.
 6.3.3.
 Η θερμοκρασία περιβάλλοντος στο θάλαμο δοκιμασίας κυμαίνεται μεταξύ +15 και +30 °C.
 6.3.4.
 Αν, αφού η ΣΑΠ λειτουργήσει για τις μισές από τις φορές που ορίζονται, τα χαρακτηριστικά της στάθμης ήχου δεν είναι τα ίδια όπως πριν από τη δοκιμασία, η ΣΑΠ πρέπει να προσαρμοστεί. Αφού λειτουργήσει όσες φορές ορίζεται και ύστερα από περαιτέρω προσαρμογή, αν απαιτείται, η ΣΑΠ υποβάλλεται στη δοκιμασία που ορίζεται στην ανωτέρω παράγραφο 6.2.
 6.3.5.
 Σε περίπτωση συσκευών προειδοποίησης ηλεκτροπνευματικού τύπου, η συσκευή μπορεί να λιπαίνεται με το λάδι που προτείνει ο κατασκευαστής όποτε συμπληρώνει 10 000 φορές λειτουργίας.
 7. ΤΡΟΠΟΠΟΙΗΣΗ ΤΟΥ ΤΥΠΟΥ ΤΗΣ ΣΥΣΚΕΥΗΣ ΑΚΟΥΣΤΙΚΗΣ ΠΡΟΕΙΔΟΠΟΙΗΣΗΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 7.1. Τυχόν τροποποίηση του τύπου της συσκευής ακουστικής προειδοποίησης κοινοποιείται στη διοικητική υπηρεσία που χορήγησε την έγκριση για το συγκεκριμένο τύπο συσκευής ακουστικής προειδοποίησης. Στη συνέχεια, η εν λόγω υπηρεσία δύναται:
 7.1.1.
 είτε να κρίνει ότι οι τροποποιήσεις που επήλθαν δεν είναι πιθανό να έχουν υπολογίσιμες επιπτώσεις·
 7.1.2.
 είτε να ζητήσει την εκπόνηση νέας έκθεσης από την τεχνική υπηρεσία που είναι αρμόδια για τις δοκιμασίες.
 7.2. Η ειδοποίηση της επιβεβαίωσης της έγκρισης, με λεπτομερή στοιχεία σχετικά με τις τροποποιήσεις, ή της άρνησης της έγκρισης ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 5.4 ανωτέρω.
 7.3. Η αρμόδια αρχή που εκδίδει την επέκταση έγκρισης χορηγεί αριθμό πρωτοκόλλου σε κάθε έντυπο κοινοποίησης που καταρτίζεται για τέτοιου είδους επεκτάσεις.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής ακολουθούν εκείνες που προβλέπονται στη συμφωνία, προσάρτημα 2 (E/ECE/324-E/ECE/TRANS/505/Rev.2), με τις ακόλουθες απαιτήσεις:
 8.1.
 Οι ΣΑΠ που εγκρίνονται βάσει του παρόντος


text:
κανονισμού πρέπει να κατασκευάζονται κατά τρόπο ώστε να συμμορφώνονται προς τον τύπο που εγκρίνεται βάσει της τήρησης των απαιτήσεων οι οποίες προβλέπονται στην παράγραφο 6 ανωτέρω.
 8.2.
 Η αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα των επαληθεύσεων αυτών πρέπει να είναι μια φορά κάθε δύο χρόνια.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1. Η έγκριση που χορηγείται για έναν τύπο συσκευής ακουστικής προειδοποίησης δυνάμει του παρόντος κανονισμού μπορεί να ανακληθεί, εφόσον δεν διαπιστωθεί συμμόρφωση με τις απαιτήσεις της παραγράφου 8.1 ή εφόσον η συσκευή ακουστικής προειδοποίησης δεν περάσει με επιτυχία τους ελέγχους που ορίζονται στην παράγραφο 8.2 ανωτέρω.
 9.2. Αν κάποιο από τα συμβαλλόμενα μέρη που εφαρμόζει τον παρόντα κανονισμό, ανακαλέσει μια έγκριση που είχε προηγουμένως χορηγηθεί, θα γνωστοποιήσει πάραυτα την εν λόγω ενέργεια στα υπόλοιπα συμβαλλόμενα μέρη της σύμβασης που εφαρμόζουν τον παρόντα κανονισμό, με αντίγραφο του εντύπου έγκρισης, που φέρει στο τέλος, με μεγάλα γράμματα, υπογραφή και ημερομηνία, την ένδειξη: «ΑΝΑΚΛΗΣΗ ΕΓΚΡΙΣΗΣ»
 10. ΠΑΥΣΗ ΠΑΡΑΓΩΓΗΣ
 Αν ο κάτοχος μιας έγκρισης που χορηγήθηκε βάσει του παρόντος κανονισμού παύσει την παραγωγή του τύπου συσκευής ακουστικής προειδοποίησης, ενημερώνει την αρχή η οποία χορήγησε την έγκριση. Αφού λάβει τη σχετική κοινοποίηση, η αρχή ενημερώνει τα άλλα συμβαλλόμενα μέρη στη συμφωνία που εφαρμόζουν τον παρόντα κανονισμό με τη διαβίβαση αντιγράφου του εντύπου έγκρισης στο τέλος του οποίου αναγράφεται με μεγάλα γράμματα, υπογραφή και ημερομηνία, η ένδειξη: «ΠΑΥΣΗ ΠΑΡΑΓΩΓΗΣ».
 II. ΑΚΟΥΣΤΙΚΑ ΣΗΜΑΤΑ ΓΙΑ ΜΗΧΑΝΟΚΙΝΗΤΑ ΟΧΗΜΑΤΑ
 11. ΟΡΙΣΜΟΙ
 Για τους σκοπούς του παρόντος κανονισμού,
 11.1.
 Ως «έγκριση μηχανοκίνητου οχήματος» νοείται η έγκριση του τύπου του οχήματος όσον αφορά το ακουστικό του σήμα·
 11.2.
 Ως «τύπος οχήματος» νοείται όχημα που δεν διαφέρει ουσιαστικά από άλλο ως προς τα ακόλουθα στοιχεία:
 11.2.1.
 τον αριθμό και τον (τους) τύπο(-ους) συσκευών προειδοποίησης που τοποθετούνται στο όχημα,
 11.2.2.
 τα υποστηρίγματα που χρησιμοποιούνται για την τοποθέτηση των συσκευών προειδοποίησης στο όχημα·
 11.2.3.
 τη θέση των συσκευών προειδοποίησης στο όχημα·
 11.2.4.
 τη σταθερότητα των τμημάτων της βάσης στην οποία τοποθετείται(-ούται) η (οι) συσκευή(-ές) ακουστικής προειδοποίησης·
 11.2.5.
 το σχήμα και τα υλικά του αμαξώματος στο εμπρόσθιο μέρος του οχήματος, που μπορούν να επηρεάσουν τη στάθμη του ήχου που εκπέμπει(-ουν) η (οι) συσκευή(-ές) προειδοποίησης και να προκαλέσουν το φαινόμενο απόκρυψης.
 12. ΑΙΤΗΣΗ ΓΙΑ ΕΓΚΡΙΣΗ
 12.1. Η αίτηση έγκρισης ενός τύπου οχήματος όσον αφορά τα ακουστικά σήματα του υποβάλλεται από τον κατασκευαστή του οχήματος ή από δεόντως διαπιστευμένο αντιπρόσωπό του.
 12.2. Συνοδεύεται από τα παρακάτω δικαιολογητικά εις τριπλούν και τα ακόλουθα στοιχεία:
 12.2.1.
 περιγραφή του τύπου οχήματος όσον αφορά τα στοιχεία που αναφέρονται στην παράγραφο 11.2 ανωτέρω·
 12.2.2.
 κατάλογο των εξαρτημάτων που απαιτούνται για τον καθορισμό της (των) συσκευής(-ών) ακουστικής προειδοποίησης που τοποθετούνται στο όχημα·
 12.2.3.
 σχέδια στα οποία εικονίζεται η θέση της (των) συσκευής(-ών) ακουστικής προειδοποίησης στο όχημα και του (των) υποστηρίγματός (υποστηριγμάτων) της.
 12.3. Όχημα αντιπροσωπευτικό του προς έγκριση τύπου οχήματος υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμασιών έγκρισης.
 13. ΕΓΚΡΙΣΗ
 13.1. Εάν ο τύπος του οχήματος που


text:
υποβάλλεται προς έγκριση δυνάμει του παρόντος κανονισμού πληροί τις απαιτήσεις της παραγράφου 14 και 15 κατωτέρω, τότε χορηγείται έγκριση για το συγκεκριμένο τύπο του οχήματος.
 13.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά το χρόνο έκδοσης της έγκρισης. Το ίδιο συμβαλλόμενο μέρος δεν μπορεί να δώσει τον ίδιο αριθμό σε κάποιο άλλο τύπο οχήματος.
 13.3. Η ειδοποίηση της έγκρισης, της απόρριψης, της επέκτασης ή της ανάκλησης της έγκρισης ή της οριστικής παύσης της παραγωγής κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού, με τη χρήση εντύπου σύμφωνα με το υπόδειγμα στο παράρτημα 2 του παρόντος κανονισμού και τα σχέδια της συσκευής ακουστικής προειδοποίησης (που υποβλήθηκαν από τον αιτούντα την έγκριση) με μέγιστες διαστάσεις Α4 (210 × 297 mm) ή διπλωμένα στις ίδιες διαστάσεις και σε κατάλληλη κλίμακα.
 13.4. Για κάθε όχημα σύμφωνο με τον τύπο που εγκρίνεται βάσει του παρόντος κανονισμού, τοποθετείται σε σημείο εμφανές και εύκολα προσπελάσιμο, το οποίο καθορίζεται στο έντυπο έγκρισης, διεθνές σήμα έγκρισης αποτελούμενο από:
 13.4.1.
 κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση·
 13.4.2.
 τον αριθμό του παρόντος κανονισμού στα δεξιά του κύκλου που αναφέρεται στην παράγραφο 13.4.1.
 13.5. Αν το όχημα συμμορφώνεται με τύπο οχήματος εγκεκριμένο βάσει άλλου(-ων) κανονισμού(ών) που προσαρτάται(-ώνται) στη συμφωνία, στην ίδια χώρα με αυτή που χορήγησε την έγκριση βάσει του παρόντος κανονισμού, το σύμβολο που αναφέρεται στην παράγραφο 13.4. δεν χρειάζεται να επαναληφθεί· ε αυτή την περίπτωση, οι επιπλέον αριθμοί και τα σύμβολα όλων των κανονισμών βάσει των οποίων χορηγήθηκε έγκριση στη χώρα η οποία χορήγησε έγκριση βάσει του παρόντος κανονισμού, αναγράφονται σε κάθετες στήλες στα δεξιά του συμβόλου που αναφέρεται στην παράγραφο 13.4
 13.6. Το σήμα έγκρισης πρέπει να είναι ευανάγνωστο και ανεξίτηλο.
 13.7. Το σήμα έγκρισης τοποθετείται πλησίον της πινακίδας που φέρει τα χαρακτηριστικά του οχήματος και μπορεί επίσης να τοποθετηθεί επί της εν λόγω πινακίδας.
 13.8. Στο παράρτημα 3 τμήμα 1 του παρόντος κανονισμού δίδεται παράδειγμα της σχηματικής διάταξης του σήματος έγκρισης.
 13.9. Η αρμόδια αρχή επιβεβαιώνει, πριν από τη χορήγηση έγκρισης τύπου, την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
 14. ΠΡΟΔΙΑΓΡΑΦΕΣ
 Το όχημα συμμορφώνεται με τις ακόλουθες προδιαγραφές:
 14.1.
 Οι συσκευές ακουστικής προειδοποίησης που τοποθετούνται στο όχημα αντιστοιχούν στον τύπο που εγκρίνεται βάσει του παρόντος κανονισμού.
 Οι συσκευές ακουστικής προειδοποίησης της κατηγορίας ΙΙ που εγκρίνονται βάσει του παρόντος κανονισμού στην αρχική του μορφή και, συνεπώς, δεν φέρουν το σύμβολο ΙΙ στη σήμανση έγκρισή τους, μπορούν να εξακολουθούν να τοποθετούνται στους τύπους οχήματος που υποβάλλονται για έγκριση βάσει του παρόντος κανονισμού.
 14.2.
 Η τάση δοκιμασίας είναι αυτή που ορίζεται στην παράγραφο 6.2.3 του κανονισμού.
 14.3.
 Οι μετρήσεις της ηχητικής πίεσης γίνονται στις συνθήκες που ορίζονται στην παράγραφο 6.2.2 του παρόντος κανονισμού.
 14.4.
 Η στάθμη ηχητικής πίεσης με στάθμιση Α που εκπέμπεται από συσκευή τοποθετημένη


text:
σε όχημα μετράται σε απόσταση 7 m μπροστά από το όχημα· το δε όχημα βρίσκεται σε ανοικτό χώρο, σε όσο το δυνατό πιο λείο έδαφος και, στην περίπτωση συσκευών τροφοδοτούμενων με συνεχές ρεύμα, με σβησμένο κινητήρα.
 14.5.
 Το μικρόφωνο του οργάνου μέτρησης τοποθετείται περίπου στο διαμήκες ενδιάμεσο επίπεδο του οχήματος.
 14.6.
 Η στάθμη ηχητικής πίεσης του θορύβου βάθους και του θορύβου του ανέμου πρέπει να είναι τουλάχιστον 10 dB (A) χαμηλότερη από τον ήχο που πρέπει να μετρηθεί.
 14.7.
 Η μέγιστη στάθμη ηχητικής πίεσης κυμαίνεται μεταξύ 0,5 και 1,5 m πάνω από το έδαφος.
 14.8.
 Η μέγιστη στάθμη ηχητικής πίεσης (14.7) του υπό δοκιμή ακουστικού σήματος, υπολογιζόμενη υπό τις συνθήκες που ορίζονται στις παραγράφους 14.2 έως 14.7, είναι τουλάχιστον:
 α)
 ίση με 83 dB(A) και όχι υψηλότερη από 112 dB(A) για τα σήματα των μοτοσικλετών με ισχύ κατώτερη ή ίση με 7 kW·
 β)
 ίση με 93 dB(A) και το ανώτερο 112 dB(A) για τα σήματα των οχημάτων των κατηγοριών Μ και Ν και των μοτοσικλετών με ισχύ μεγαλύτερη από 7 kW.
 15. ΤΡΟΠΟΠΟΙΗΣΗ ΤΥΠΟΥ ΚΑΙ ΕΠΕΚΤΑΣΗ ΕΓΚΡΙΣΗΣ
 15.1. Κάθε τροποποίηση του τύπου του οχήματος πρέπει να κοινοποιείται στη διοικητική υπηρεσία που ενέκρινε τον τύπο του οχήματος. Στη συνέχεια, η εν λόγω υπηρεσία δύναται:
 15.1.1.
 είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα εξακολουθεί να πληροί τις απαιτήσεις, είτε
 15.1.2.
 να ζητήσει την εκπόνηση νέας έκθεσης από την τεχνική υπηρεσία που είναι αρμόδια για τις δοκιμασίες.
 15.2. Η ειδοποίηση της επιβεβαίωσης της έγκρισης, με λεπτομερή στοιχεία σχετικά με τις τροποποιήσεις, ή της άρνησης της έγκρισης ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 13.3 ανωτέρω.
 15.3. Η αρμόδια αρχή που εκδίδει την επέκταση έγκρισης χορηγεί αριθμό πρωτοκόλλου σε κάθε έντυπο κοινοποίησης που καταρτίζεται για τέτοιου είδους επεκτάσεις.
 16. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής ακολουθούν εκείνες που προβλέπονται στη συμφωνία, προσάρτημα 2 (E/ECE/324-E/ECE/TRANS/505/Rev.2), με τις ακόλουθες απαιτήσεις:
 16.1.
 Το όχημα που εγκρίνεται σύμφωνα με τον παρόντα κανονισμό πρέπει να κατασκευάζεται έτσι ώστε να συμμορφώνεται προς τον εγκεκριμένο τύπο ο οποίος ικανοποιεί τις απαιτήσεις που ορίζονται στην παράγραφο 14 ανωτέρω.
 16.2.
 Η αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα των επαληθεύσεων αυτών πρέπει να είναι μια φορά κάθε δύο χρόνια.
 17. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 17.1. Η έγκριση που χορηγείται για έναν τύπο οχήματος σύμφωνα με τον παρόντα κανονισμό μπορεί να αποσυρθεί, εάν δεν τηρούνται οι απαιτήσεις που καθορίζονται στην παράγραφο 16.1. ανωτέρω ή εάν το όχημα δεν περάσει με επιτυχία τους ελέγχους που ορίζονται στην παράγραφο 16.2 ανωτέρω.
 17.2. Αν κάποιο από τα συμβαλλόμενα μέρη που εφαρμόζει τον παρόντα κανονισμό, ανακαλέσει μια έγκριση που είχε προηγουμένως χορηγηθεί, θα γνωστοποιήσει πάραυτα την εν λόγω ενέργεια στα υπόλοιπα συμβαλλόμενα μέρη της σύμβασης που εφαρμόζουν τον παρόντα κανονισμό, με αντίγραφο του εντύπου έγκρισης, που φέρει στο τέλος, με


text:
μεγάλα γράμματα, υπογραφή και ημερομηνία, την ένδειξη: «ΑΝΑΚΛΗΣΗ ΕΓΚΡΙΣΗΣ».
 18. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΔΙΕΞΑΓΟΥΝ ΤΙΣ ΔΟΚΙΜΕΣ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμασιών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της απόρριψης ή της ανάκλησης της έγκρισης που εκδίδεται σε άλλες χώρες.
 (1) Η ΣΑΠ που αποτελείται από πολλαπλές εξόδους ήχου που ενεργοποιούνται από μία μονάδα ρεύματος θεωρείται ότι αποτελεί μία ΣΑΠ.
 (2) Όπως ορίζεται στο ενοποιημένο ψήφισμα (R.E.3).
 (3) Η ΣΑΠ που αποτελείται από διάφορες μονάδες, κάθε μία από τις οποίες εκπέμπει ηχητικό σήμα και λειτουργεί ταυτόχρονα με την ενεργοποίηση ενός ενιαίου χειριστηρίου θεωρείται ότι αποτελεί ένα ακουστικό προειδοποιητικό σύστημα.
 (4) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35-36 (κενό), 37 για την Τουρκία, 38-39 (κενό), 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της, χρησιμοποιώντας τα αντίστοιχα σύμβολα της ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία και 47 για τη Νότιο Αφρική. Οι επόμενοι αριθμοί θα χορηγηθούν σε άλλες χώρες σύμφωνα με τη χρονολογική σειρά που θα κυρώσουν ή θα προσχωρήσουν στη συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή/και να χρησιμοποιηθούν σε τροχοφόρα οχήματα, και τους όρους για την αμοιβαία αναγνώριση των εγκρίσεων που χορηγούνται βάσει των προδιαγραφών αυτών, οι δε αριθμοί που θα χορηγηθούν κατ’ αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
 (5) Η θέση μπορεί να έχει τη μορφή, π.χ., ανοιχτού χώρου ακτίνας 50 μέτρων, το κεντρικό μέρος του οποίου πρέπει να είναι πρακτικά οριζόντιο σε ακτίνα τουλάχιστον 20 μέτρων, ενώ η επιφάνεια αποτελείται από τσιμέντο, άσφαλτο ή παρόμοιο υλικό, το οποίο δεν πρέπει να καλύπτεται από φρέσκο χιόνι, υψηλή χλόη, ασυμπίεστο χώμα ή στάχτες. Οι μετρήσεις πρέπει να γίνουν μια ημέρα με ορατότητα. Κανένας άλλος εκτός από τον παρατηρητή που διαβάζει


text:
το όργανο δεν παραμένει κοντά στη συσκευή ακουστικής προειδοποίησης ή το μικρόφωνο, αφού η παρουσία θεατών μπορεί να επηρεάσει τις αναγνώσεις του οργάνου σε σημαντικό βαθμό, αν βρίσκονται κοντά στη συσκευή ακουστικής προειδοποίησης ή το μικρόφωνο. Οι μέγιστες τιμές οι οποίες φαίνεται ότι δεν έχουν σχέση με τη συνολική στάθμη ήχου δεν λαμβάνονται υπόψη κατά την ανάγνωση.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστες διαστάσεις: Α4 (210 × 297 mm)]
 ΠΑΡΑΡΤΗΜΑ 2
 ΚΟΙΝΟΠΟΙΗΣΗ
 [Μέγιστες διαστάσεις: A4 (210 × 297 mm)]
 ΠΑΡΑΡΤΗΜΑ 3
 I. ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ ΤΗΣ ΣΥΣΚΕΥΗΣ ΑΚΟΥΣΤΙΚΗΣ ΠΡΟΕΙΔΟΠΟΙΗΣΗΣ
 (βλέπε παράγραφο 5.5 του παρόντος κανονισμού)
 Το παραπάνω σήμα έγκρισης το οποίο τοποθετείται σε συσκευή ακουστικής προειδοποίησης δηλώνει ότι η εν λόγω ΣΑΠ της κατηγορίας Ι έχει εγκριθεί στις Κάτω Χώρες (Ε4) με αριθμό έγκρισης 002439. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 28 στην αρχική του μορφή.
 Σημείωση:
 Ο αριθμός έγκρισης πρέπει να τοποθετείται πλησίον του κύκλου, πάνω ή κάτω, αριστερά ή δεξιά του γράμματος «E». Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα κατά την ίδια κατεύθυνση. Πρέπει να αποφεύγεται η χρήση λατινικών ψηφίων ως αριθμών έγκρισης έτσι ώστε να αποφεύγεται τυχόν σύγχυση με άλλα σύμβολα.
 II. ΣΧΗΜΑΤΙΚΗ ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ ΟΧΗΜΑΤΟΣ ΟΣΟΝ ΑΦΟΡΑ ΤΑ ΑΚΟΥΣΤΙΚΑ ΤΟΥ ΣΗΜΑΤΑ
 (βλέπε παράγραφο 13.4 του παρόντος κανονισμού)
 ΥΠΟΔΕΙΓΜΑ A
 Το παραπάνω σήμα έγκρισης το οποίο τοποθετείται σε όχημα δηλώνει ότι, σύμφωνα με τον κανονισμό αριθ. 28, ο συγκεκριμένος τύπος οχήματος έχει εγκριθεί στις Κάτω Χώρες (Ε4), όσον αφορά τα ακουστικά του σήματα.
 ΥΠΟΔΕΙΓΜΑ B
 Το παραπάνω σήμα έγκρισης το οποίο τοποθετείται σε όχημα δηλώνει ότι, σύμφωνα με τους κανονισμούς αριθ. 24 και 28, ο συγκεκριμένος τύπος οχήματος έχει εγκριθεί στις Κάτω Χώρες (Ε4), όσον αφορά τα ακουστικά του σήματα και τις εκπομπές ρύπων από ντιζελοκινητήρα. Στην περίπτωση του δεύτερου κανονισμού, η διορθωμένη τιμή του συντελεστή απορρόφησης είναι 1,30 m–1.


text:
 Avis juridique important
 |
 21972A0722(05)
 Συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας - Πρωτόκολλο αριθ. 1 περί του καθεστώτος που εφαρμόζεται σε ορισμένα προϊόντα - Πρωτόκολλο αριθ. 2 περί των εμπορευμάτων που υπόκεινται σε ειδικό καθεστώς, προκειμένου να λαμβάνονται υπόψη οι διαφορές κόστους των ενσωματωμένων γεωργικών προϊόντων - Πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας - Πρωτόκολλο αριθ. 4 περί των ποσοτικών περιορισμών τους οποίους δύναται να διατηρήσει η Ισλανδία - Πρωτόκολλο αριθ. 5 περί ορισμένων ειδικών διατάξεων που αφορούν την Ιρλανδία - Πρωτόκολλο αριθ. 6 περί των ειδικών διατάξεων που ισχύουν για την εισαγωγή στην Κοινότητα ορισμένων προϊόντων αλιείας - Τελική πράξη - Δηλώσεις της Κοινότητας
 Επίσημη Εφημερίδα αριθ. L 301 της 31/12/1972 σ. 0002 - 0085 Φινλανδική ειδική έκδοση: Κεφάλαιο 2 τόμος 1 σ. 0133 Σουηδική ειδική έκδοση: Κεφάλαιο 2 τόμος 1 σ. 0133 Δανική ειδική έκδοση: Σειρά I Κεφάλαιο 1972(31.12)L301 σ. 0004 Αγγλική ειδική έκδοση: Σειρά I Κεφάλαιο 1972(31.12)L301 σ. 0004 Ελληνική ειδική έκδοση: Κεφάλαιο 11 τόμος 4 σ. 0004 Ισπανική ειδική έκδοση: Κεφάλαιο 11 τόμος 3 σ. 0006 Πορτογαλική ειδική έκδοση : Κεφάλαιο 11 τόμος 3 σ. 0006
 ΣΥΜΦΩΝΙΑ μεταξύ της Ευρωπαϊκής Οικονομικής Κοινότητος και της Ελβετικής ΣυνομοσπονδίαςΗ ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΣ,αφενός,Η ΕΛΒΕΤΙΚΗ ΣΥΝΟΜΟΣΠΟΝΔΙΑ,αφετέρου,ΕΠΙΘΥΜΩΝΤΑΣ να ενισχύσουν και να επεκτείνουν, με την ευκαιρία της διευρύνσεως της Ευρωπαϊκής Κοινότητος, τις υφιστάμενες σχέσεις μεταξύ της Κοινότητος και της Ελβετίας και να εξασφαλίσουν, υπό συνθήκες ισότητος των όρων ανταγωνισμού, την αρμονική ανάπτυξη του εμπορίου τους, με σκοπό να συμβάλλουν στο έργο της ευρωπαϊκής οικοδομήσεως,ΑΠΟΦΑΣΙΣΜΕΝΕΣ για το σκοπό αυτό να εξαλείψουν προοδευτικά τα εμπόδια στο ουσιώδες μέρος των συναλλαγών τους, σύμφωνα με τις διατάξεις της Γενικής Συμφωνίας Δασμών και Εμπορίου, όσον αφορά την ίδρυση ζωνών ελευθέρων συναλλαγών,ΔΙΑΚΗΡΥΣΣΟΝΤΑΣ ότι είναι διατεθειμένες να εξετάσουν βάσει κάθε στοιχείου αξιολογήσεως και ιδίως με γνώμονα την εξέλιξη της Κοινότητος, τη δυνατότητα να αναπτύξουν και να εμβαθύνουν τις σχέσεις τους, να τις επεκτείνουν δε και σε τομείς, οι οποίοι δεν καλύπτονται από την παρούσα συμφωνία, όταν αυτό θα φαινόταν χρήσιμο για το συμφέρον των οικονομιών τους,ΑΠΕΦΑΣΙΣΑΝ, για την προώθηση των στόχων αυτών και επειδή καμιά διάταξη της συμφωνίας αυτής δεν δύναται να ερμηνευθεί ως απαλλακτική των συμβαλλομένων μερών από τις υποχρεώσεις που έχουν αναλάβει δυνάμει άλλων διεθνών συμφωνιών,ΝΑ ΣΥΝΑΨΟΥΝ ΤΗΝ ΠΑΡΟΥΣΑ ΣΥΜΦΩΝΙΑ:ρθρο 1Η παρούσα συμφωνία αποσκοπεί:α) να προαγάγει διά της επεκτάσεως των αμοιβαίων εμπορικών συναλλαγών την αρμονική ανάπτυξη των οικονομικών σχέσεων μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, και να συμβάλει κατ’αυτό τον τρόπο στην ανάπτυξη της οικονομικής δραστηριότητος, τη βελτίωση των συνθηκών διαβιώσεως και απασχολήσεως, την αύξηση της παραγωγικότητος και την οικονομική σταθερότητα, τόσο στην Κοινότητα όσο και στην Ελβετία,β) να εξασφαλίσει συνθήκες ισότητες των όρων ανταγωνισμού στις συναλλαγές μεταξύ των συμβαλλομένων μερών,γ) να συμβάλλει κατ’αυτό τον τρόπο στην αρμονική ανάπτυξη και στην επέκταση του παγκοσμίου εμπορίου διά της εξαλείψεως των εμποδίων στις συναλλαγές.ρθρο 2Η συμφωνία εφαρμόζεται στα προϊόντα κατωγωγής Κοινότητος και Ελβετίας τα οποία:ι) υπάγονται στα κεφάλαια 25 έως 99 της Ονοματολογίας των Βρυξελλών, εξαιρουμένων των προϊόντων,


text: που απαριθμούνται στο παράρτημα Ι,ιι) περιλαμβάνονται στο πρωτόκολλο αριθ. 2, λαμβανομένων υπόψη των ειδικών όρων που προβλέπονται σ’αυτό.ρθρο 31. Ουδείς νέος εισαγωγικός δασμός επιβάλλεται στις συναλλαγές μεταξύ της Κοινότητος και της Ελβετίας.2. Οι εισαγωγικοί δασμοί καταργούνται προοδευτικά κατά τον ακόλουθο ρυθμό:- την 1η Απριλίου 1973, κάθε δασμός μειώνεται στο 80% του δασμού βάσεως- οι άλλες τέσσερις μειώσεις από 20% η καθεμία, πραγματοποιούνται:την 1η Ιανουαρίου 1974,την 1η Ιανουαρίου 1975,την 1η Ιανουαρίου 1976,την 1η Ιουλίου 1977.ρθρο 41. Οι διατάξεις περί της προοδευτικής καταργήσεως των εισαγωγικών δασμών εφαρμόζονται και επί τών δασμών ταμιευτικού χαρακτήρος.Τα συμβαλλόμενα μέρη δύνανται να αντικαταστήσουν τους δασμούς ταμιευτικού χαρακτήρος, ή το ταμιευτικό στοιχείο των δασμών αυτών, με εσωτερικό φόρο.2. Η Δανία, η Ιρλανδία, η Νορβηγία και Ηνωμένο Βασίλειο δύνανται να διατηρήσουν μέχρι την 1η Ιανουαρίου 1976 τους δασμούς ταμιευτικού χαρακτήρος ή το ταμιευτικό στοιχείο των δασμών αυτών σε περίπτωση εφαρμογής του άρθρου 38 της «πράξεως περί των όρων προσχωρήσεως και των προσαρμογών των συνθηκών», που κατηρτίσθη και εθεσπίσθη κατά τη Συνδιάσκεψη μεταξύ των Ευρωπαϊκών Κοινοτήτων και του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρεταννίας και της Βορείου Ιρλανδίας.3. Η Ελβετία δύναται να διατηρήσει προσωρινά, τηρώντας τους όρους του άρθρου 18, δασμούς οι οποίοι αντιστοιχούν στο ταμιευτικό στοιχείο, που περιλαμβάνεται στους εισαγωγικούς δασμούς για τα προϊόντα τα παρατιθέμενα στο παράρτημα ΙΙ.Η Μικτή Επιτροπή, που προβλέπεται στό άρθρο 29, εξακριβώνει τους όρους εφαρμογής της προηγουμένης παραγράφου, ιδίως σε περίπτωση τροποποιήσεως του ποσού του ταμιευτικού στοιχείου.Εξετάζει την κατάσταση ένοψει της μετατροπής των δασμών αυτών σε εσωτερικούς φόρους, προ της 1ης Ιανουαρίου 1980, ή πριν από κάθε άλλη ημερομηνία, που θα κατέληγε να καθορίσει λαμβάνοντας υπόψη τις περιστάσεις.ρθρο 51. Για κάθε προϊόν ο δασμός βάσεως επί του οποίου πραγματοποιούνται οι διαδοχικές μειώσεις, που προβλέπονται στο άρθρο 3 και στο πρωτόκολλο αριθ.1, είναι ο πράγματι εφαρμοζόμενος δασμός την 1η Ιανουαρίου 1972.2. Αν μετά την 1η Ιανουαρίου 1972, εφαρμοσθούν οι δασμολογικές μειώσεις, που απορρέουν από τις δασμολογικές συμφωνίες οι οποίες συνήφθησαν κατά την Συνδιάσκεψη εμπορικών διαπραγματεύσεων της Γενεύης (1964-1967), οι κατ’αυτό τον τρόπο μειωθέντες δασμοί αντικαθιστούν τους δασμούς βάσεως, που προβλέπονται στην παράγραφο 1.3. Οι μειωμένοι δασμοί, που υπελογίσθησαν σύμφωνα με το άρθρο 3 και με το πρωτόκολλο αριθ.1, εφαρμόζονται με στρογγυλοποίηση στον πρώτο δεκαδικό.Υπό την επιφύλαξη της εφαρμογής από την Κοινότητα του άρθρου 39, παράγραφος 5, της «πράξεως περί των όρων προσχωρήσεως και των προσαρμογών των συνθηκών», που κατηρτίσθη και εθεσπίσθη κατά τη Συνδιάσκεψη μεταξύ των Ευρωπαϊκών Κοινοτήτων και του Βασιλείου της Δανίας, της Ιρλανδίας, του Βασιλείου της Μεγάλης Βρεταννίας και της Βορείου Ιρλανδίας, για τους κατά ποσό δασμούς ή το κατά ποσό τμήμα των μικτών δασμών του ιρλανδικού δασμολογίου, το άρθρο 3 και το πρωτόκολλο αριθ.1 εφαρμόζονται με στρογγυλοποίηση στο τέταρτο δεκαδικό.ρθρο 61. Ουδεμία νέα φορολογική επιβάρυνση ισοδυνάμου αποτελέσματος προς εισαγωγικούς δασμούς επιβάλλεται στις συναλλαγές μεταξύ της Κοινότητος και της Ελβετίας.2. Οι φορολογικές επιβαρύνσεις ισοδύναμου αποτελέσματος προς εισαγωγικούς δασμούς που επεβλήθησαν από 1ης Ιανουαρίου 1972, στις συναλλαγές μεταξύ της Κοινότητος και της Ελβετίας καταργούνται από την έναρξη ισχύος της συμφωνίας.Κάθε φορολογική επιβάρυνση ισοδυνάμου αποτελέσματος


text: προς εισαγωγικούς δασμούς, της οποίας ο συντελεστής κατά την 31 Δεκεμβρίου 1972 θα ήταν μεγαλύτερος του πράγματι εφαρμοζομένου την 1η Ιανουαρίου 1972, μειώνεται στο συντελεστή αυτόν από της ενάρξεως ισχύος της συμφωνίας.3. Οι φορολογικές επιβαρύνσεις ισοδυνάμου αποτελέσματος προς εισαγωγικούς δασμούς καταργούνται προοδευτικά κατά τον ακόλουθο ρυθμό: - κάθε φορολογική επιβάρυνση μειώνεται το αργότερο την 1η Ιανουαρίου 1974, το 60% του συντελεστού, που εφαρμόζεται την 1η Ιανουαρίου 1972, - οι άλλες τρεις μειώσεις, κατά 20% η καθεμία πραγματοποιούνται:την 1η Ιανουαρίου 1975,την 1η Ιανουαρίου 1976,την 1η Ιουλίου 1977.ρθρο 71. Ουδείς εξαγωγικός δασμός ούτε φορολογική επιβάρυνση ισοδυνάμου αποτελέσματος επιβάλλεται στις συναλλαγές μεταξύ της Κοινότητος και της Ελβετίας.Οι εξαγωγικοί δασμοί και οι φορολογικές επιβαρύνσεις ισοδυνάμου αποτελέσματος καταργούνται το αργότερο την 1η Ιανουαρίου 1974.2. Για τα προϊόντα που περιλαμβάνονται στο παράρτημα ΙΙΙ, τα συμβαλλόμενα μέρη δύνανται να λαμβάνουν, με διαδικασίες της επιλογής τους, τα μέτρα που θεωρούν αναγκαία για την άσκηση της πολιτικής προμηθειών τους.ρθρο 8Το πρωτόκολλο αριθ. 1 καθορίζει το δασμολογικό καθεστώς και τις διαδικασίες, που εφαρμόζονται για ορισμένα προϊόντα.ρθρο 9Το πρωτόκολλο αριθ.2 καθορίζει το δασμολογικό καθεστώς και τις διαδικασίες που εφαρμόζονται για ορισμένα εμπορεύματα, το οποία προέρχονται από τη μεταποίηση γεωργικών προϊόντων.ρθρο 101. Σε περίπτωση θεσπίσεως από ένα συμβαλλόμενο μέρος ειδικής ρυθμίσεως, λόγω εφαρμογής της γεωργικής του πολιτικής, ή σε περίπτωση τροποποιήσεως της υφισταμένης ρυθμίσεως, το εν λόγω συμβαλλόμενο μέρος δύναται να προσαρμόσει, για τα προϊόντα που αποτελούν αντικείμενο της πολιτικής αυτής, το καθεστώς, το οποίο απορρέει από τη συμφωνία.2. Στις περιπτώσεις αυτές το εν λόγω συμβαλλόμενο μέρος λαμβάνει δεόντως υπόψη τα συμφέροντα του άλλου συμβαλλομένου μέρους. Τα συμβαλλόμενα μέρη δύνανται για το σκοπό αυτό να προβαίνουν σε διαβουλεύσεις στα πλαίσια της Μικτής Επιτροπής, που προβλέπεται στο άρθρο 29.ρθρο 11 Το πρωτόκολλο αριθ.3 καθορίζει τους κανόνες καταγωγής.ρθρο 12Το συμβαλλόμενο μέρος, το οποίο προτίθεται να μειώσει τους δασμούς ή τις φορολογικές επιβαρύνσεις ισοδυνάμου αποτελέσματος, που πραγματικά εφαρμόζει έναντι τρίτων χωρών, οι οποίες απολαύουν της ρήτρας του μάλλον ευνοουμένου κράτους ή να αναστείλει την εφαρμογή τους, κοινοποιεί τη μείωση ή την αναστολή αυτή στη Μικτή Επιτροπή τριάντα τουλάχιστον ημέρες πριν από την έναρξη ισχύος της, εφόσον τούτο είναι δυνατό. Λαμβάνει υπόψη κάθε παρατήρηση του άλλου συμβαλλομένου μέρους, όσον αφορά τις στρεβλώσεις που θα ήταν δυνατό να προκύψουν.ρθρο 131. Ουδείς νέος ποσοτικός περιορισμός επί των εισαγωγών ή μέτρο ισοδυνάμου αποτελέσματος εισάγεται στις συναλλαγές μεταξύ της Κοινότητος και της Ελβετίας.2. Οι ποσοτικοί περιορισμοί επί των εισαγωγών καταργούνται την 1η Ιανουαρίου 1973, και τα μέτρα ισοδυνάμου αποτελέσματος προς ποσοτικούς περιορισμούς επί των εισαγωγών, την 1η Ιανουαρίου 1975, το αργότερο.ρθρο 141. Η Κοινότης επιφυλάσσεται να τροποποιήσει το καθεστώς των πετρελαιοειδών προϊόντων που υπάγονται στις δασμολογικές κλάσεις 27.10, 27.11, 27.12, ex 27.13 (παραφίνη, κηρός εκ πετρελαίου ή εξ ασφαλτωδών ορυκτών, κατάλοιπα παραφίνης) και 27.14 της Ονοματολογίας των Βρυξελλών κατά την υιοθέτηση κοινού ορισμού της καταγωγής για τα πετρελαιοειδή προϊόντα κατά την λήψη αποφάσεων στο πλαίσιο της κοινής εμπορικής πολιτικής για τα προϊόντα αυτά, ή κατά τη θέσπιση κοινής ενεργειακής πολιτικής.Στην περίπτωση αυτή η Κοινότης λαμβάνει δεόντως υπόψη τα συμφέροντα της Ελβετίας. Πληροφορεί για το σκοπό αυτό τη Μικτή Επιτροπή, η


text: οποία συνέρχεται όπως προβλέπει το άρθρο 31.2. Η Ελβετία επιφυλάσσεται να ενεργήσει ανάλογα σε παρόμοιες περιπτώσεις.3. Υπό την επιφύλαξη των παραγράφων 1 και 2, η συμφωνία δεν θίγει τις μη δασμολογικές ρυθμίσεις, που εφαρμόζονται επί των εισαγωγών πετρελαιοειδών προϊόντων.ρθρο 151. Τα συμβαλλόμενα μέρη δηλώνουν ότι είναι διατεθειμένα να ευνοήσουν, τηρώντας όμως τη γεωργική τους πολιτική, την αρμονική ανάπτυξη των συναλλαγών γεωργικών προϊόντων, στα οποία δεν εφαρμόζεται η συμφωνία.2. Επί θεμάτων κτηνιατρικής υγιεινής και υγιεινής των φυτών, τα συμβαλλόμενα μέρη εφαρμόζουν τις ρυθμίσεις τους κατά τρόπο, που να μη προκύπτουν διακρίσεις και αποφεύγουν να προβούν στην επιβολή νέων μέτρων, που θα είχαν σαν αποτέλεσμα την αδικαιολόγητη παρεμπόδιση των συναλλαγών.3. Τα συμβαλλόμενα μέρη εξετάζουν υπό τους όρους που προβλέπονται στο άρθρο 31, τις δυσχέρειες οι οποίες θα ηδύναντο να εμφανισθούν στις μεταξύ τους συναλλαγές για γεωργικά προϊόντα και προσπαθούν να εξεύρουν τις λύσεις, που θα ήταν δυνατό να δοθούν στις δυσχέρειες αυτές.ρθρο 16Από την 1η Ιουλίου 1977 τα προϊόντα καταγωγής Ελβετίας δεν δύνανται να τύχουν κατά την εισαγωγή τους στην Κοινότητα, μεταχειρίσεως περισσότερο ευνοϊκής από εκείνη, η οποία υπάρχει μεταξύ των Κρατών μελών.ρθρο 17Η συμφωνία δεν εμποδίζει τη διατήρηση ή ίδρυση τελωνειακών ενώσεων, ζωνών ελευθέρων συναλλαγών ή καθεστώτων μεθοριακού εμπορίου, εφόσον δεν έχουν σαν αποτέλεσμα τη μεταβολή του καθεστώτος των συναλλαγών, που προβλέπεται από τη συμφωνία και ιδίως των διατάξεων, που αφορούν τους κανόνες καταγωγής.ρθρο 18Τα συμβαλλόμενα μέρη απέχουν από κάθε μέτρο ή πρακτική εσωτερικής φορολογικής φύσεως, που εισάγει άμεσα ή έμμεσα διάκριση μεταξύ των προϊόντων του ενός συμβαλλομένου μέρους και των ομοίων προϊόντων καταγωγής του άλλου συμβαλλομένου μέρους.Τα προϊόντα, που εξάγονται προς το έδαφος ενός των συμβαλλομένων μερών δεν δύνανται να τύχουν επιστροφής εσωτερικών επιβαρύνσεων, μεγαλύτερης των επιβαρύνσεων, που τους έχουν επιβληθεί άμεσα η έμμεσα.ρθρο 19Οι πληρωμές, οι σχετικές προς τις συναλλαγές επί εμπορευμάτων, καθώς και η μεταφορά των πληρωμών αυτών στο Κράτος μέλος της Κοινότητος, στο οποίο κατοικεί ο πιστωτής ή στην Ελβετία δεν υπόκεινται σε κανένα περιορισμό. Τα συμβαλλόμενα μέρη αποφεύγουν κάθε συναλλαγματικό ή διοικητικό περιορισμό, για τη χορήγηση, εξόφληση και αποδοχή των βραχυπροθέσμων ή μεσοπροθέσμων πιστώσεων, που καλύπτουν εμπορικές συναλλαγές στις οποίες συμμετέχει κάτοικός τους.ρθρο 20Η συμφωνία δεν εμποδίζει τις απαγορεύσεις ή περιορισμούς εισαγωγών, εξαγωγών ή διαμετακομίσεως, που δικαιολογούνται από λόγους δημοσίας ηθικής, δημοσίας τάξεως, δημοσίας ασφαλείας, προστασίας της υγείας και της ζωής των ανθρώπων και των ζώων ή προφυλάξεις των φυτών, προστασίας των εθνικών θησαυρών που έχουν καλλιτεχνική, ιστορική ή αρχαιολογιή αξία, ή προστασίας της βιομηχανικής και εμπορικής ιδιοκτησίας, ούτε τις ρυθμίσεις περί χρυσού και αργύρου. Οι απαγορεύσεις, ή οι περιορισμοί αυτοί δεν δύνανται πάντως να αποτελέσουν μέσο αυθαιρέτων διακρίσεων, ούτε συγκαλυμμένο περιορισμό του εμπορίου μεταξύ των συμβαλλομένων μερών.ρθρο 21Ουδεμία διάταξη της συμφωνίας εμποδίζει ένα συμβαλλόμενο μέρος να λάβει τα μέτρα:α) που κρίνει αναγκαία για την περεμπόδιση της διαδόσεως πληροφοριών, κατά τρόπο αντίθετο προς τα ουσιώδη συμφέροντα της ασφαλείας του,β) που αφορούν το εμπόριο όπλων,πολεμοφοδίων ή πολεμικού υλικού ή την έρευνα, ανάπτυξη ή παραγωγή, που είναι απαραίτητες για αμυντικούς σκοπούς, υπό την προϋπόθεση,ότι τα μέτρα αυτά δεν αλλοιώνουν τους όρους ανταγωνισμού, όσον αφορά τα προϊόντα, που προορίζονται


text: ειδικά για στρατιωτικούς σκοπούς,γ) που κρίνει ουσιώδη για την ασφάλειά του σε καιρό πολέμου ή σε περίπτωση σοβαρής διεθνούς εντάσεως.ρθρο 221. Τα συμβαλλόμενα μέρη απέχουν από κάθε μέτρο, που δύναται να θέσει σε κίνδυνο την πραγματοποίηση των στόχων της συμφωνίας.2. Λαμβάνουν όλα τα κατάλληλα γενικά ή ειδικά μέτρα για να εξασφαλίσουν την εκτέλεση των υποχρεώσεων εκ της συμφωνίας.Αν ένα συμβαλλόμενο μέρος κρίνει, ότι το άλλο συμβαλλόμενο μέρος παρέβη υποχρέωση εκ της συμφωνίας, δύναται να λάβει τα κατάλληλα μέτρα υπό τους όρους και κατά τις διαδικασίες που προβλέπονται στο άρθρο 27.ρθρο 231. Είναι ασυμβίβαστες προς την καλή λειτουργία της συμφωνίας κατά το μέτρο που δύνανται να επηρεάσουν τις συναλλαγές μεταξύ της Κοινότητος και της Ελβετίας:ι) όλες οι συμφωνίες μεταξύ επιχειρήσεων, όλες οι αποφάσεις ενώσεων επιχειρήσεων και όλες οι εναρμονισμένες πρακτικές μεταξύ επιχειρήσεων, που έχουν σαν αντικείμενο ή αποτέλεσμα την παρεμπόδιση, τον περιορισμό ή την νόθευση του ανταγωνισμού, όσον αφορά την παραγωγή και τις συναλλαγές επί εμπορευμάτων,ιι) η καταχρηστική εκμετάλλευση από μία ή περισσότερες επιχειρήσεις δεσποζούσης θέσεώς τους επί του συνόλου των εδαφών των συμβαλλομένων μερών ή σημαντικού τμήματος αυτών,ιιι) κάθε δημοσία ενίσχυση, που νοθεύει ή απειλεί να νοθεύσει τον ανταγωνισμό, ευνοώντας ορισμένες επιχειρήσεις ή ορισμένες παραγωγές.2. Αν ένα συμβαλλόμενο μέρος κρίνει, ότι μία δεδομένη πρακτική είναι ασυμβίβαστη με το παρόν άρθρο, δύναται να λάβει τα κατάλληλα μέτρα υπό τους όρους και κατά τις διαδικασίες που προβλέπονται στο άρθρο 27.ρθρο 24ν η αύξηση των εισαγωγών ενός δεδομένου προϊόντος προκαλεί ή απειλεί να προκαλέσει σοβαρή ζημία σε παραγωγική δραστηριότητα, που ασκείται στό έδαφος ενός των συμβαλλομένων μερών και αν η αύξηση αυτή οφείλεται:- στή μερική ή ολική μείωση, που προβλέπεται από τη συμφωνία, εντός του εισάγοντος συμβαλλομένου μέρους, των δασμών και φορολογικών επιβαρύνσεων ισοδύναμου αποτελέσματος επί του προϊόντος αυτού,- και στό ότι οι δασμοί και φορολογικές επιβαρύνσεις ισοδυνάμου αποτελέσματος, που εισπράτονται από το εξάγον συμβαλλόμενο μέρος επί των εισαγωγών πρώτων υλών ή ενδιαμέσων προϊόντων, που χρησιμοποιούνται για την κατασκευή του προϊόντος αυτού, είναι αισθητά χαμηλότεροι από τους αντίστοιχους δασμούς και φορολογικές επιβαρύνσεις, που εισπράττονται από το εισάγον συμβαλλόμενο μέρος,Το ενδιαφερόμενο συμβαλλόμενο μέρος δύναται να λάβει τα κατάλληλα μέτρα υπό τους όρους και κατά τις διαδικασίες που προβλέπονται στο άθρο 27.ρθρο 25Αν ένα των συμβαλλομένων μερών διαπιστώσει πρακτική ντάμπινγκ στίς σχέσεις του με το άλλο συμβαλλόμενο μέρος, δύναται να λάβει τα κατάλληλα μέτρα κατά της πρακτικής αυτής βάσει της συμφωνίας περί εφαρμογής του άρθρου VI της Γενικής Συμφωνίας Δασμών και Εμπορίου, υπο τους όρους και κατά τις διαδικασίες που προβλέπονται στο άρθρο 27.ρθρο 26Σε περίπτωση σοβαρών διαταραχών σε ένα τομέα της οικονομικής δραστηριότητος ή δυσχερειών που δύνανται να προκαλέσουν σοβαρή επιδείνωση της οικονομικής καταστάσεως μιας περιοχής, το ενδιαφερόμενο συμβαλλόμενο μέρος δύναται να λάβει τα κατάλληλα μέτρα υπό τους όρους και κατά τις διαδικασίες που προβλέπονται στο άρθρο 27.ρθρο 271. Αν ένα συμβαλλόμενο μέρος υποβάλλει τις εισαγωγές προϊόντων, που δύνανται να προκαλέσουν τις δυσχέρειες στις οποίες αναφέρονται τα άρθρα 24 έως 26, σε διοικητική διαδικασία, που έχει ως σκοπό την ταχεία παροχή πληροφοριών περί της εξελίξεως των εμπορικών ρευμάτων, ενημερώνει σχετικά το άλλο συμβαλλόμενο μέρος.2.


text: Στις περιπτώσεις των άρθρων 22 έως 26, πριν να ληφθούν τα μέτρα που προβλέπονται στα άρθρα αυτά,ή μόλις καταστεί δυνατό στις περιπτώσεις της παραγράφου 3 περίπτωση δ), το ενδιαφερόμενο συμβαλλόμενο μέρος παρέχει στη Μικτή Επιτροπή όλα τα χρήσιμα στοιχεία που επιτρέπουν μία σε βάθος εξέταση της καταστάσεως, για να εξευρεθεί λύση αποδεκτή από τα σύμβαλλόμενα μέρη.Πρέπει να επιλέγονται, κατά προτεραιότητα, τα μέτρα που επιφέρουν μικρότερη διαταραχή στη λειτουργία της συμφωνίας.Τα μέτρα διασφαλίσεως κοινοποιούνται αμέσως στη Μικτή Επιτροπή και αποτελούν αντικείμενο περιοδικών διαβουλεύσεων στο πλαίσιό της, προς το σκοπό ιδίως της καταργήσεώς τους μόλις οι συνθήκες το επιτρέψουν.3. Για τη θέση σε εφαρμογή της παραγράφου 2, εφαρμόζονται οι ακόλουθες διατάξεις:α)Όσον αφορά το άρθρο 23, κάθε συμβαλλόμενο μέρος δύναται να προσφύγει στη Μικτή Επιτροπή,αν κρίνει ότι μία δεδομένη πρακτική είναι ασυμβίβαστη με την καλή λειτουργία της συμφωνίας κατά την έννοια του άρθρου 23 παράγραφος 1.Τα συμβαλλόμενα μέρη γνωστοποιούν στη Μικτή Επιτροπή κάθε χρήσιμη πληροφορία και της παρέχουν την αναγκαία συνδρομή για την εξέταση του φακέλου και, αν χρειαστεί, για την κατάργηση της καταγγελόμενης πρακτικής.Αν το ενδιαφερόμενο συμβαλλόμενο μέρος παραλείψει να θέσει τέρμα στην καταγγελόμενη πρακτική εντός προθεσμίας που καθορίζεται από τη Μικτή Επιτροπή ή αν δεν επήλθε συμφωνία στο πλαίσιο της επιτροπής αυτής εντός τριών μηνών από της ημέρας της προσφυγής σ’αυτήν, το εν λόγω συμβαλλόμενο μέρος δύναται να λάβει τα μέτρα διασφαλίσεως που κρίνει αναγκαία, για την αντιμετώπιση των σοβαρών δυσχερειών, που απορρέουν από την πρακτική αυτή και ιδίως να προβεί σε ανάκληση των δασμολογικών παραχωρήσεων.β) Όσον αφορά το άρθρο 24, οι δυσχέρειες που απορρέουν από την κατάσταση που προβλέπεται στο άρθρο αυτό, κοινοποιούνται προς εξέταση στη Μικτή Επιτροπή, η οποία δύναται να λάβει οποιαδήποτε απόφαση κατάλληλη να θέσει τέρμα στις δυσχέρειες αυτές.Αν η Μικτή Επιτροπή ή το εξάγον συμβαλλόμενο μέρος δεν λάβει απόφαση η οποία να θέτει τέρμα στις δυσχέρειες, εντός τριάντα ημερών μετά την κοινοποίηση, το εισάγον συμβαλλόμενο μέρος δύναται να εισπράξει εξισωτικό τέλος επί του εισαγομένου προϊόντος.Το εξισωτικό αυτό τέλος υπολογίζεται βάσει της επιπτώσεως, επί της αξίας των εμπορευμάτων αυτών, των διαπιστουμένων δασμολογικών διαφορών, για τις πρώτες ύλες ή τα ενδιάμεσα προϊόντα που έχουν ενσωματωθεί σε αυτά.γ) Όσον αφορά το άρθρο 25 πραγματοποιούνται διαβουλεύσεις στα πλαίσια της Μικτής Επιτροπής προ της λήψεως των ενδεδειγμένων μέτρων από το ενδιαφερόμενο συμβαλλόμενο μέρος.δ) Όταν εξαιρετικές περιστάσεις που επιβάλλουν άμεση επέμβαση, αποκλείουν προηγούμενη εξέταση, το ενδιαφερόμενο συμβαλλόμενο μέρος δύναται, στις καταστάσεις που προβλέπονται στα άρθρα 24, 25 και 26, καθώς και στις περιπτώσεις ενισχύσεως των εξαγωγών, οι οποίες έχουν ευθεία και άμεση επίπτωση επί των συναλλαγών, να εφαρμόσει αμέσως τα απολύτως αναγκαία συντηρητικά μέτρα για την αντιμετώπιση της καταστάσεως.ρθρο 28Σε περίπτωση δυσχερειών ή σοβαράς απειλής δυσχερειών στο ισοζύγιο πληρωμών ενός ή περισσοτέρων Κρατών μελών της Κοινότητος ή της Αυστρίας, το ενδιαφερόμενο συμβαλλόμενο μέρος δύναται να λάβει τα αναγκαία μέτρα διασφαλίσεως. Ενημερώνει αμέσως σχετικά το άλλο συμβαλλόμενο μέρος.ρθρο 291.Συνιστάται Μικτή Επιτροπή, που επιφορτίζεται με τη διαχείριση της συμφωνίας και μεριμνά για την καλή εκτέλεσή της. Για το σκοπό αυτό, διατυπώνει συστάσεις. Λαμβάνει αποφάσεις στις περιπτώσεις που προβλέπονται από τη συμφωνία. Η εκτέλεση των


text: αποφάσεων αυτών πραγματοποιείται από τα συμβαλλόμενα μέρη κατά τους ίδιους των κανόνες2. Για την καλή εκτέλεση της συμφωνίας τα συμβαλλόμενα μέρη προβαίνουν σε ανταλλαγή πληροφοριών και κατόπιν αιτήσεως ενός από αυτά, σε διαβουλεύσεις στο πλαίσιο της Μικτής Επιτροπής.3. Η Μικτή Επιτροπή καταρτίζει τον κανονισμό της.ρθρο 301. Η Μικτή Επιτροπή αποτελείται αφενός από αντιπροσώπους της Κοινότητας και αφετέρου από αντιπροσώπους της Ελβετίας.2. Η Μικτή Επιτροπή αποφασίζει με κοινή συμφωνία.ρθρο 311. Η προεδρία της Μικτής Επιτροπής ασκείται εκ περιτροπής από κάθε συμβαλλόμενο μέρος κατά τις διαδικασίες που προβλέπονται στον κανονισμό της.2. Η Μικτή Επιτροπή συνέρχεται τουλάχιστον μία φορά κατ’έτος κατόπιν πρωτοβουλίας του προέδρου της, προκειμένου να προβεί σε εξέταση της λειτουργίας της συμφωνίας γενικά.Εξάλλου συνέρχεται οποτεδήποτε το επιβάλλει ιδιαίτερη ανάγκη κατόπιν αιτήσεως ενός των συμβαλλομένων μερών, υπό τους όρους που θα προβλεφθούν στον κανονισμό της.3. Η Μικτή Επιτροπή δύναται να αποφασίζει τη σύσταση οποιασδήποτε ομάδας εργασίας για να την επικουρεί στην εκπλήρωση των καθηκόντων της.ρθρο 321.Όταν ένα συμβαλλόμενο μέρος κρίνει, ότι θα ήταν χρήσιμο, προς το συμφέρον των οικονομιών των δύο συμβαλλομένων μερών, να αναπτυχθούν οι σχέσεις που δημιουργήθηκαν με τη συμφωνία δι’επεκτάσεώς των και σε τομείς που δεν καλύπτονται από αυτήν, υποβάλλει στο άλλο συμβαλλόμενο μέρος αιτιολογημένη αίτηση. Τα συμβαλλλόμενα μέρη δύνανται να αναθέσουν στη μικτή επιτροπή την εξέταση αυτής της αιτήσεως και τη διατύπωση, ενδεχομένως, συστάσεων προς αυτά ιδίως προκειμένου να προβούν σε σχετικές διαπραγματεύσεις.2. Οι συμφωνίες που απορρέουν από τις διαπραγματεύσεις, οι οποίες προβλέπονται στην παράγραφο 1, υπόκεινται σε κύρωση ή έγκριση των συμβαλλομένων μερών κατά τις ίδιες των διαδικασίες.ρθρο 33Το παράρτημα και τα πρασαρτημένα στη συμφωνία πρωτόκολλα αποτελούν αναπόσπαστο μέρος της.ρθρο 34Κάθε συμβαλλόμενο μέρος δύναται να καταγγείλει τη συμφωνία δια κοινοποιήσεως προς το άλλο συμβαλλόμενο μέρος. Η συμφωνία παύει να ισχύει δώδεκα μήνες μετά την ημερομηνία της κοινοποιήσεως αυτής.ρθρο 35Η συμφωνία εφαρμόζεται αφενός στά εδάφη στα οποία εφαρμόζεται η συνθήκη περί ιδρύσεως της Ευρωπαϊκής Οικονομικής Κοινότητας υπό τους όρους, που προβλέπονται στη συνθήκη αυτή και αφετέρου στό έδαφος της Ελβετικής Συνομοσπονδίας.ρθρο 36Η παρούσα συμφωνία συντάσσεται σε δύο αντίτυπα στήν αγγλική, γαλλική, γερμανική, δανική, ιταλική, ολλανδική και νορβηγική γλώσσα και όλα τα κείμενα είναι εξίσου αυθεντικά.Η παρούσα συμφωνία θα εγκριθεί από τα συμβαλλόμενα μέρη σύμφωνα με τις διαδικασίες τους.Αρχίζει να ισχύει την 1η Ιανουαρίου 1973, υπό τον όρο, ότι τα συμβαλλόμενα μέρη θα έχουν κοινοποιήσει αμοιβαία πριν από την ημερομηνία αυτή την περάτωση των αναγκαίων προς τούτο διαδικασιών.Μετά την ημερομηνία αυτή, η παρούσα συμφωνία αρχίζει να ισχύει την πρώτη ημέρα του δευτέρου μηνός μετά την κοινοποίηση αυτή. Η τελευταία προθεσμία για την κοινοποίηση αυτή είναι η 30ή Νοεμβρίου 1973.Οι διατάξεις που πρέπει να εφαρμοσθούν την 1η Απριλίου 1973 εφαρμόζονται κατά την έναρξη ισχύος της συμφωνίας αυτής, αν αρχίσει να ισχύει μετά την ημερομηνία αυτή.Udfζrdiget i Bruxelles, den toogtyvende juli nitten hundrede og tooghalvfjerds.Geschehen zu Brόssel am zweiundzwanzigsten Juli neunzehnhundertzweiundsiebzig.Done at Brussels on this twenty-second day of July in the year one thousand nine hundred and seventy-two.Fait ΰ Bruxelles, le vingt-deux Juillet mil neuf cent soixante-douze.Fatto a Bruxelles, il ventidue luglio millenovecentosettantadue.Gedaan te Brussel, de tweeλntwintigste Juli negentienhonderdweeλnzeventig.Utferdiget i Brussel,


text: tjueandre juli nitten hundre og syttito.Έγινε στις Βρυξέλλες στις είκοσι δύο Ιουλίου χίλια εννιακόσια εβδομήντα δύο.Pε Rεdet for De europζiske Fζllesskabers vegneIm Namen des Rates der Europδischen GemeinschaftenIn the name of the Council of the European CommunitiesAu nom du Conseil des Communautιs europιennesA nome del Consiglio delle Comunitΰ europeeNamens de Raad van de Europese GemeenschappenFor Rεdet for De Europeiske FellesskapΕξ ονόματος του Συμβουλίου των Ευρωπαϊκών ΚοινοτήτωνFόr die Schweizerische EidgenossenschaftPour la Confιdιration suissePer la Confederazione svizzeraΓια την Ελβετική ΣυνομοσπονδίαΠΑΡΑΡΤΗΜΑ ΙΠίνακας των προϊόντων που προβλέπονται στο άρθρο 2 της συμφωνίας>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΠίνακας των προϊόντων που προβλέπονται στο άρθρο 4 της συμφωνίας>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΙΠίνακας των προϊόντων που προβλέπονται στο άρθρο 7 της συμφωνίας>ΘΕΣΗ ΠΙΝΑΚΑ>


text:
 Avis juridique important
 |
 22003D0172
 Απόφαση της Μεικτής Επιτροπής του ΕΟΧ αριθ. 172/2003, της 5ης Δεκεμβρίου 2003, για τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 088 της 25/03/2004 σ. 0045 - 0046
 Απόφαση της Μεικτής Επιτροπής του ΕΟΧαριθ. 172/2003της 5ης Δεκεμβρίου 2003για τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε από την απόφαση αριθ. 145/2003 της Μεικτής Επιτροπής του ΕΟΧ της 7ης Νοεμβρίου 2003(1).(2) Ο κανονισμός (ΕΚ) αριθ. 1029/2003 της Επιτροπής, της 16ης Ιουνίου 2003, για την τροποποίηση των παραρτημάτων I και II του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Στο σημείο 14 [κανονισμός (ΕΟΚ) αριθ. 2377/90 του Συμβουλίου] του κεφαλαίου ΧΙΙΙ του παραρτήματος II της συμφωνίας προστίθεται η ακόλουθη περίπτωση:"- 32003 R 1029: κανονισμός (ΕΚ) αριθ. 1029/2003 της Επιτροπής της 16ης Ιουνίου 2003 (ΕΕ L 149 της 17.6.2003, σ. 15)."Άρθρο 2Τα κείμενα του κανονισμού (ΕΚ) αριθ. 1029/2003 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 6 Δεκεμβρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 5 Δεκεμβρίου 2003.Για τη Μεικτή Επιτροπή του ΕΟΧΟ ΠρόεδροςΗ Α.Υ. ο Πρίγκιπας Νικόλαος του Λιχτενστάϊν(1) ΕΕ L 41 της 12.2.2004, σ. 29.(2) ΕΕ L 149 της 17.6.2003, σ. 15.(3) Δεν αναφέρονται συνταγματικές απαιτήσεις.


text:
 14.12.2018
 EL
 Επίσημη Εφημερίδα της Ευρωπαϊκής Ένωσης
 L 318/1
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση:
 http://www.unece.org/trans/main/wp29/wp29wgs/wp29gen/wp29fdocstts.html.
 Κανονισμός αριθ. 79 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά το σύστημα διεύθυνσης [2018/1947]
 Ενσωματώνει όλο το έγκυρο κείμενο έως:
 σειρά τροπολογιών 03 – Ημερομηνία έναρξης ισχύος: 16 Οκτωβρίου 2018
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 Εισαγωγή
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Προδιαγραφές σχετικά με την κατασκευή
 6.
 Προδιαγραφές δοκιμών
 7.
 Συμμόρφωση της παραγωγής
 8.
 Κυρώσεις σε περίπτωση μη συμμόρφωσης της παραγωγής
 9.
 Τροποποιήσεις και παράταση της έγκρισης του τύπου οχήματος
 10.
 Οριστική παύση της παραγωγής
 11.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρμόδιων για τις εγκρίσεις αρχών
 12.
 Μεταβατικές διατάξεις
 ΠΑΡΑΡΤΗΜΑΤΑ
 1.
 Κοινοποίηση σχετικά με την έγκριση (ή απόρριψη ή επέκταση ή ανάκληση έγκρισης ή την οριστική παύση της παραγωγής) τύπου οχήματος όσον αφορά το σύστημα διεύθυνσης δυνάμει του κανονισμού αριθ. 79
 2.
 Ρυθμίσεις για τα σήματα έγκρισης
 3.
 Επίδοση της πέδησης οχημάτων που χρησιμοποιούν την ίδια πηγή ενέργειας για την τροφοδότηση του συστήματος διεύθυνσης και της διάταξης πέδησης
 4.
 Επιπρόσθετες διατάξεις για οχήματα εφοδιασμένα με επικουρικό σύστημα διεύθυνσης
 5.
 Προδιαγραφή για ρυμουλκούμενα εφοδιασμένα με υδραυλικό μηχανισμό μετάδοσης της διεύθυνσης
 6.
 Ειδικές προδιαγραφές που πρέπει να ισχύουν για τις πτυχές ασφαλείας των συστημάτων ηλεκτρονικού ελέγχου
 7.
 Ειδικές διατάξεις για την παροχή ενέργειας σε συστήματα διεύθυνσης ρυμουλκούμενων από το έλκον όχημα
 8.
 Προδιαγραφές δοκιμών για λειτουργίες διόρθωσης της διεύθυνσης και λειτουργίες αυτόματα ρυθμιζόμενης διεύθυνσης
 ΕΙΣΑΓΩΓΗ
 Σκοπός του παρόντος κανονισμού είναι η θέσπιση ενιαίων κανόνων σχετικά με τη διάταξη και τις επιδόσεις των συστημάτων διεύθυνσης με τα οποία είναι εφοδιασμένα οχήματα που προορίζονται για οδική χρήση. Παραδοσιακά, η βασική απαίτηση είναι να περιέχει το κύριο σύστημα διεύθυνσης μια σταθερή μηχανική σύνδεση μεταξύ του οργάνου χειρισμού, συνήθως του χειροτροχού, και των τροχών, προκειμένου να καθορίζεται η διαδρομή του οχήματος. Η μηχανική σύνδεση, εφόσον έχει τις σωστές διαστάσεις, θεωρείται ότι δεν μπορεί να παρουσιάσει αστοχία.
 Η πρόοδος της τεχνολογίας, σε συνδυασμό με την επιθυμία βελτίωσης της ασφάλειας των επιβατών μέσω της κατάργησης της μηχανικής στήλης διεύθυνσης, και τα πλεονεκτήματα παραγωγής που συνδέονται με την ευκολότερη μεταφορά του οργάνου χειρισμού μεταξύ οχημάτων δεξιάς και αριστερής οδήγησης, οδήγησαν σε αναθεώρηση της παραδοσιακής προσέγγισης και ο κανονισμός τροποποιείται προκειμένου να ληφθούν υπόψη οι νέες τεχνολογίες. Κατά συνέπεια, θα μπορούν να υπάρχουν πλέον συστήματα διεύθυνσης στα οποία δεν θα υπάρχει καμία σταθερή μηχανική σύνδεση μεταξύ του οργάνου χειρισμού και των τροχών.
 Τα συστήματα στα οποία ο οδηγός διατηρεί τον κύριο έλεγχο του οχήματος, αλλά μπορεί να υποβοηθείται από το σύστημα διεύθυνσης, το οποίο επηρεάζεται από σήματα που διεγείρονται εντός του οχήματος, ονομάζονται «προηγμένα συστήματα διεύθυνσης υποβοήθησης οδηγού». Τα εν λόγω


text:
συστήματα μπορεί να ενσωματώνουν μια «λειτουργία αυτόματα ρυθμιζόμενης διεύθυνσης», χρησιμοποιώντας, για παράδειγμα, χαρακτηριστικά παθητικής υποδομής για την υποβοήθηση του οδηγού στη διατήρηση του οχήματος στην ιδανική διαδρομή (καθοδήγηση λωρίδας, παραμονή σε λωρίδα ή έλεγχος πορείας), για την υποβοήθηση του οδηγού στους ελιγμούς του οχήματος με χαμηλή ταχύτητα σε κλειστούς χώρους ή για την υποβοήθηση του οδηγού προκειμένου να σταματήσει σε ένα προκαθορισμένο σημείο (καθοδήγηση στάσης λεωφορείου). Τα προηγμένα συστήματα διεύθυνσης υποβοήθησης οδηγού μπορούν επίσης να ενσωματώνουν μια «λειτουργία διόρθωσης της διεύθυνσης», η οποία, για παράδειγμα, προειδοποιεί τον οδηγό για τυχόν απόκλιση από την επιλεγμένη λωρίδα (προειδοποίηση απόκλισης από τη λωρίδα), διορθώνει τη γωνία στροφής για την πρόληψη της απόκλισης από την επιλεγμένη λωρίδα (αποφυγή απόκλισης από τη λωρίδα) ή διορθώνει τη γωνία στροφής ενός ή περισσότερων τροχών για τη βελτίωση της δυναμικής συμπεριφοράς ή της σταθερότητας του οχήματος.
 Σε κάθε προηγμένο σύστημα διεύθυνσης υποβοήθησης οδηγού, ο οδηγός μπορεί ανά πάσα στιγμή να επιλέξει να παρακάμψει τη λειτουργία υποβοήθησης με δική του ενέργεια προκειμένου, για παράδειγμα, να αποφύγει ένα απρόβλεπτο αντικείμενο στην οδό.
 Αναμένεται ότι η μελλοντική τεχνολογία θα παρέχει επίσης τη δυνατότητα επηρεασμού ή ελέγχου της διεύθυνσης από αισθητήρες και σήματα που θα παράγονται εντός ή εκτός του οχήματος. Η προοπτική αυτή έχει δημιουργήσει προβληματισμό σχετικά με την ευθύνη για τον κύριο έλεγχο του οχήματος και την απουσία διεθνών συμφωνηθέντων πρωτοκόλλων μετάδοσης δεδομένων όσον αφορά τον εκτός οχήματος ή εξωτερικό έλεγχο της διεύθυνσης. Επομένως, ο κανονισμός δεν επιτρέπει τη γενική έγκριση συστημάτων που ενσωματώνουν λειτουργίες μέσω των οποίων η διεύθυνση μπορεί να ελέγχεται από εξωτερικά σήματα, τα οποία μεταδίδονται, για παράδειγμα, από σημαντήρες στα πλαϊνά των οδών ή ενεργά χαρακτηριστικά ενσωματωμένα στην επιφάνεια της οδού. Τα συστήματα αυτά, τα οποία δεν απαιτούν την παρουσία οδηγού, ονομάζονται «αυτόνομα συστήματα διεύθυνσης».
 Ο παρών κανονισμός εμποδίζει επίσης την έγκριση της εξαναγκασμένης οδήγησης ρυμουλκουμένων μέσω ηλεκτρικού συστήματος χειρισμού από το έλκον όχημα, καθώς δεν υπάρχουν επί τού παρόντος πρότυπα που ισχύουν για την εν λόγω εφαρμογή. Αναμένεται ότι το πρότυπο ISO 11992 θα τροποποιηθεί στο μέλλον ώστε να λαμβάνει υπόψη μηνύματα σχετιζόμενα με τη μετάδοση δεδομένων οργάνου χειρισμού.
 1. ΠΕΔΙΟ ΕΦΑΡΜΟΓΗΣ
 1.1. Ο παρών κανονισμός εφαρμόζεται στο σύστημα διεύθυνσης οχημάτων κατηγοριών M, N και O (1).
 1.2. Ο παρών κανονισμός δεν εφαρμόζεται σε:
 1.2.1.
 συστήματα διεύθυνσης που λειτουργούν καθαρά με αεροσυμπίεση·
 1.2.2.
 αυτόνομα συστήματα διεύθυνσης, όπως ορίζονται στην παράγραφο 2.3.3·
 1.2.3.
 συστήματα διεύθυνσης τα οποία παρουσιάζουν τη λειτουργικότητα που ορίζεται ως ACSF (λειτουργία αυτόματα ρυθμιζόμενης διεύθυνσης) κατηγορίας B2, D ή E στις παραγράφους 2.3.4.1.3, 2.3.4.1.5 ή 2.3.4.1.6, αντίστοιχα, έως ότου εισαχθούν ειδικές διατάξεις στον παρόντα κανονισμό ΗΕ.
 2. ΟΡΙΣΜΟΙ
 Για τους σκοπούς του παρόντος κανονισμού, ισχύουν τα ακόλουθα:
 2.1.
 «έγκριση οχήματος»: η έγκριση ενός τύπου οχήματος όσον αφορά το σύστημα διεύθυνσης.
 2.2.
 «τύπος οχήματος»: ένα όχημα που δεν διαφέρει όσον αφορά τον καθορισμό του τύπου οχήματος του κατασκευαστή καθώς και σε βασικά χαρακτηριστικά όπως:
 2.2.1.
 ο τύπος του εξοπλισμού διεύθυνσης, το όργανο χειρισμού, η μετάδοση διεύθυνσης, οι κατευθυντήριοι τροχοί και η πηγή ενέργειας.
 2.3.
 «σύστημα διεύθυνσης»: το σύνολο του εξοπλισμού που μπορεί να καθορίσει


text:
τη διεύθυνση πορείας του οχήματος.
 Ο εξοπλισμός διεύθυνσης περιλαμβάνει:
 —
 το όργανο χειρισμού,
 —
 τον μηχανισμό μετάδοσης της διεύθυνσης,
 —
 τους κατευθυντήριους τροχούς,
 —
 ενδεχομένως, την τροφοδότηση με ενέργεια.
 2.3.1. «όργανο χειρισμού»: το τμήμα του συστήματος διεύθυνσης για το χειρισμό της λειτουργίας του· μπορεί να ενεργοποιηθεί με ή χωρίς άμεση παρέμβαση του οδηγού. Όταν πρόκειται για σύστημα διεύθυνσης όπου οι δυνάμεις διεύθυνσης παρέχονται αποκλειστικά ή εν μέρει με τη μυϊκή προσπάθεια που καταβάλλει ο οδηγός, το όργανο χειρισμού περιλαμβάνει όλα τα τμήματα μέχρι το σημείο που η προσπάθεια διεύθυνσης μετατρέπεται με μηχανικά, υδραυλικά ή ηλεκτρικά μέσα·
 2.3.2. «μηχανισμός μετάδοσης της διεύθυνσης»: όλα τα στοιχεία που σχηματίζουν μια λειτουργική σύνδεση μεταξύ του οργάνου ελέγχου και των τροχών·
 Ο μηχανισμός μετάδοσης υποδιαιρείται σε δύο ανεξάρτητες λειτουργίες:
 τη μετάδοση ελέγχου και τη μετάδοση ενέργειας.
 Όταν ο όρος «μετάδοση» χρησιμοποιείται μόνος στον παρόντα κανονισμό, περιλαμβάνει τόσο τη μετάδοση ελέγχου όσο και τη μετάδοση ενέργειας. Γίνεται διάκριση μεταξύ μηχανικών, ηλεκτρικών και υδραυλικών συστημάτων μετάδοσης ή συνδυασμών τους, ανάλογα με τον τρόπο μετάδοσης των σημάτων ή/και της ενέργειας.
 2.3.2.1. «σύστημα μετάδοσης ελέγχου»: όλα τα στοιχεία με τα οποία μεταδίδονται σήματα για τον έλεγχο του εξοπλισμού διεύθυνσης.
 2.3.2.2. «σύστημα μετάδοσης ενέργειας»: όλα τα στοιχεία με τα οποία μεταδίδεται η ενέργεια που απαιτείται για τον έλεγχο/τη ρύθμιση της λειτουργίας διεύθυνσης των τροχών.
 2.3.3. «αυτόνομο σύστημα διεύθυνσης»: ένα σύστημα το οποίο ενσωματώνει μια λειτουργία σε ένα περίπλοκο σύστημα ηλεκτρονικού ελέγχου που υποχρεώνει το όχημα να ακολουθήσει μια καθορισμένη διαδρομή ή να αλλάξει διαδρομή ανταποκρινόμενο σε σήματα που διεγείρονται και μεταδίδονται από το εξωτερικό του οχήματος. Ο οδηγός δεν έχει κατ' ανάγκη τον κύριο έλεγχο του οχήματος.
 2.3.4. «προηγμένο σύστημα διεύθυνσης υποβοήθησης οδηγού»: ένα σύστημα, επιπρόσθετο του κύριου συστήματος διεύθυνσης, το οποίο υποβοηθά τον οδηγό στη διεύθυνση του οχήματος, επιτρέποντάς τον να διατηρεί πάντοτε τον κύριο έλεγχο του οχήματος. Περιλαμβάνει μία ή αμφότερες τις ακόλουθες λειτουργίες:
 2.3.4.1. «λειτουργία αυτόματα ρυθμιζόμενης διεύθυνσης (ACSF)»: η λειτουργία στο πλαίσιο ενός συστήματος ηλεκτρονικού ελέγχου, στην οποία η ενεργοποίηση του συστήματος διεύθυνσης μπορεί να είναι αποτέλεσμα της αυτόματης αξιολόγησης σημάτων που διεγείρονται εντός του οχήματος, πιθανώς σε συνδυασμό με χαρακτηριστικά παθητικής υποδομής, για την παραγωγή δράσης ελέγχου με σκοπό την υποβοήθηση του οδηγού.
 2.3.4.1.1. «ACSF κατηγορίας A»: λειτουργία η οποία ενεργοποιείται σε ταχύτητες έως και 10 km/h με σκοπό την υποβοήθηση του οδηγού, κατόπιν αιτήματος, σε συνθήκες χαμηλής ταχύτητας ή σε ελιγμούς στάθμευσης.
 2.3.4.1.2. «ACSF κατηγορίας B1»: λειτουργία η οποία βοηθά τον οδηγό να διατηρεί το όχημα εντός της επιλεγμένης λωρίδας κυκλοφορίας, επηρεάζοντας την πλευρική κίνηση του οχήματος.
 2.3.4.1.3. «ACSF κατηγορίας B2»: λειτουργία η οποία εκκινείται/ενεργοποιείται από τον οδηγό και η οποία διατηρεί το όχημα εντός της λωρίδας του επηρεάζοντας την πλευρική κίνηση του οχήματος για παρατεταμένα χρονικά διαστήματα, χωρίς περαιτέρω εντολή/επιβεβαίωση από τον οδηγό
 2.3.4.1.4. «ACSF κατηγορίας C»: λειτουργία η οποία αρχίζει/ενεργοποιείται από τον οδηγό και η οποία μπορεί να εκτελέσει έναν ενιαίο πλευρικό ελιγμό (π.χ. αλλαγή λωρίδας) κατόπιν εντολής του οδηγού.
 2.3.4.1.5. «ACSF κατηγορίας D»: λειτουργία η οποία εκκινείται/ενεργοποιείται από τον οδηγό και η οποία μπορεί να υποδεικνύει τη δυνατότητα για έναν πλευρικό


text:
ελιγμό (π.χ. αλλαγή λωρίδας), όμως εκτελεί την εν λόγω λειτουργία μόνον κατόπιν επιβεβαίωσης του οδηγού.
 2.3.4.1.6. «ACSF κατηγορίας E»: λειτουργία η οποία εκκινείται/ενεργοποιείται από τον οδηγό και η οποία μπορεί να υποδεικνύει συνεχώς τη δυνατότητα ελιγμού (π.χ. αλλαγή λωρίδας) και να εκτελεί τους εν λόγω ελιγμούς για παρατεταμένα χρονικά διαστήματα, χωρίς περαιτέρω εντολή/επιβεβαίωση από τον οδηγό
 2.3.4.2. «λειτουργία διόρθωσης της διεύθυνσης (CSF)»: λειτουργία ελέγχου στο πλαίσιο ενός συστήματος ηλεκτρονικού ελέγχου με την οποία μεταβολές, σύντομης διάρκειας, στη γωνία στροφής ενός ή περισσοτέρων τροχών μπορεί να είναι αποτέλεσμα της αυτόματης αξιολόγησης σημάτων που διεγείρονται εντός του οχήματος, προκειμένου:
 α)
 να αντισταθμίσει μια αιφνίδια, μη αναμενόμενη μεταβολή της πλευρικής δύναμης του οχήματος, ή·
 β)
 να βελτιώσει τη σταθερότητα του οχήματος (π.χ. πλευρικός άνεμος, διαφορετική πρόσφυση οδοστρωμάτων «μ-split»), ή
 γ)
 να διορθώσει απόκλιση από τη λωρίδα. (π.χ. για την αποφυγή τυχόν υπέρβασης των διαγραμμίσεων της λωρίδας κυκλοφορίας, εκτός δρόμου πορεία).
 2.3.4.3. «λειτουργία διεύθυνσης έκτακτης ανάγκης (ESF)»: λειτουργία ελέγχου η οποία μπορεί να εντοπίζει αυτόματα μια δυνητική σύγκρουση και να ενεργοποιεί αυτόματα το σύστημα διεύθυνσης του οχήματος, για περιορισμένο χρονικό διάστημα, ώστε να διευθύνει το όχημα με σκοπό την αποφυγή ή τον μετριασμό μιας σύγκρουσης, με
 α)
 Άλλο όχημα το οποίο κινείται (2) σε παρακείμενη λωρίδα:
 i)
 και αποκλίνει προς τη διαδρομή του υποκείμενου οχήματος και/ή·
 ii)
 προς στη διαδρομή του οποίου αποκλίνει το υποκείμενο όχημα και/ή·
 iii)
 στη λωρίδα του οποίου ο οδηγός εκκινεί ελιγμό αλλαγής λωρίδας.
 β)
 Εμπόδιο το οποίο παρακωλύει τη διαδρομή του υποκείμενου οχήματος ή όταν θεωρείται ότι επίκειται παρακώλυση της διαδρομής του υποκείμενου οχήματος.
 Η λειτουργία ESF καλύπτει μία ή περισσότερες περιπτώσεις χρήσης από τον ως άνω κατάλογο
 2.3.5. «κατευθυντήριοι τροχοί»: οι τροχοί των οποίων η κατεύθυνση, σε σχέση προς το διαμήκη άξονα του οχήματος, μπορεί να μεταβληθεί, αμέσως ή εμμέσως, για να επιτευχθεί η αλλαγή της διεύθυνσης πορείας του οχήματος. (Ο ορισμός αυτός περιλαμβάνει τον άξονα περί του οποίου στρέφονται οι κατευθυντήριοι τροχοί προκειμένου να καθοριστεί η διεύθυνση πορείας του οχήματος)·
 2.3.6. «τροφοδότηση με ενέργεια»: τα όργανα του συστήματος διεύθυνσης, που το τροφοδοτούν με ενέργεια, ρυθμίζουν την παροχή και, ενδεχομένως, μετατρέπουν και αποθηκεύουν την ενέργεια. Η τροφοδότηση περιλαμβάνει επίσης τις τυχόν υπάρχουσες δεξαμενές του μέσου λειτουργίας και τους αγωγούς επιστροφής, όχι όμως τον κινητήρα του οχήματος (εκτός εάν πρόκειται για τους σκοπούς της παραγράφου 5.3.2.1) ούτε και τους μηχανισμούς κίνησης μεταξύ του κινητήρα και της πηγής ενέργειας.
 2.3.6.1. «πηγή ενέργειας»: το μέρος της τροφοδότησης με ενέργεια που παρέχει την ενέργεια υπό την απαιτούμενη μορφή.
 2.3.6.2. «δεξαμενή ενέργειας»: το τμήμα της τροφοδότησης με ενέργεια όπου αποθηκεύεται η ενέργεια που παρέχεται από την πηγή ενέργειας, για παράδειγμα, μια δεξαμενή υγρών υπό πίεση ή ένας συσσωρευτής οχήματος·
 2.3.6.3. «δεξαμενή αποθήκευσης»: το τμήμα της τροφοδότησης με ενέργεια όπου αποθηκεύεται το μέσο λειτουργίας υπό πίεση ίση ή περίπου ίση προς την ατμοσφαιρική, για παράδειγμα μια δεξαμενή υγρού.
 2.4.
 Παράμετροι του συστήματος διεύθυνσης
 2.4.1.
 «προσπάθεια επί του οργάνου χειρισμού της διεύθυνσης»: η προσπάθεια που καταβάλλεται επί του οργάνου χειρισμού για τη διεύθυνση του οχήματος.
 2.4.2.
 «χρόνος απόκρισης του συστήματος διεύθυνσης»: το χρονικό διάστημα από


text:
τη στιγμή της έναρξης της μετατόπισης του οργάνου χειρισμού μέχρι τη στιγμή που οι κατευθυντήριοι τροχοί έχουν στραφεί κατά μια δεδομένη γωνία.
 2.4.3.
 «γωνία στροφής»: γωνία που σχηματίζεται από την προβολή ενός διαμήκους άξονα του οχήματος και την ευθεία τομής του επιπέδου του τροχού (άξονας συμμετρίας του τροχού κάθετος προς τον άξονα περιστροφής του τροχού) και της επιφάνειας της οδού.
 2.4.4.
 «δυνάμεις διεύθυνσης»: όλες οι δυνάμεις που επενεργούν στο μηχανισμό μετάδοσης της διεύθυνσης.
 2.4.5.
 «μέσος λόγος μετάδοσης του συστήματος διεύθυνσης»: ο λόγος της γωνιακής μετατόπισης του οργάνου χειρισμού προς τη μέση γωνία στροφής που διαγράφουν οι κατευθυντήριοι τροχοί για μια πλήρη διαδρομή του οργάνου χειρισμού από άκρο σε άκρο.
 2.4.6.
 «κύκλος στροφής»: ο κύκλος εντός του οποίου εγγράφονται οι προβολές στο επίπεδο του εδάφους όλων των σημείων του οχήματος, εξαιρουμένων των εξωτερικών συσκευών έμμεσης όρασης και των εμπρόσθιων φανών δεικτών πορείας, όταν το όχημα διαγράφει κυκλική τροχιά.
 2.4.7.
 «ονομαστική ακτίνα του οργάνου χειρισμού διεύθυνσης»: στην περίπτωση χειροτροχού διεύθυνσης, η μικρότερη απόσταση μεταξύ του κέντρου περιστροφής του χειροτροχού και της εξωτερικής ακμής του σώτρου. Στην περίπτωση οιασδήποτε άλλης μορφής οργάνου χειρισμού, η απόσταση μεταξύ του κέντρου περιστροφής του και του σημείου όπου ασκείται η προσπάθεια επί του οργάνου χειρισμού. Σε περίπτωση που υπάρχουν περισσότερα από αυτά τα σημεία, λαμβάνεται υπόψη το σημείο όπου ασκείται η μεγαλύτερη προσπάθεια επί του οργάνου χειρισμού.
 2.4.8.
 «τηλεχειριζόμενη στάθμευση (RCP)»: λειτουργία ACSF κατηγορίας A, η οποία ενεργοποιείται από τον οδηγό και παρέχει τη δυνατότητα στάθμευσης ή ελιγμών σε χαμηλή ταχύτητα. Η ενεργοποίηση γίνεται με τηλεχειρισμό σε μικρή απόσταση από το όχημα.
 2.4.9.
 «συγκεκριμένο μέγιστο εύρος λειτουργίας (SRCPmax)»: η μέγιστη απόσταση ανάμεσα στο κοντινότερο σημείο του αυτοκινήτου οχήματος και τη διάταξη τηλεχειρισμού, εντός της οποίας η λειτουργία ACSF είναι σχεδιασμένη να λειτουργεί.
 2.4.10.
 «συγκεκριμένη μέγιστη ταχύτητα Vsmax»: η μέγιστη ταχύτητα στην οποία η λειτουργία ACSF είναι σχεδιασμένη να λειτουργεί.
 2.4.11.
 «συγκεκριμένη ελάχιστη ταχύτητα Vsmin»: η ελάχιστη ταχύτητα στην οποία η λειτουργία ACSF είναι σχεδιασμένη να λειτουργεί.
 2.4.12.
 «συγκεκριμένη μέγιστη πλευρική επιτάχυνση aysmax»: η μέγιστη πλευρική επιτάχυνση του οχήματος στην οποία η λειτουργία ACSF είναι σχεδιασμένη να λειτουργεί.
 2.4.13.
 Μια λειτουργία ACSF είναι «εκτός λειτουργίας» (ή «απενεργοποιημένη») όταν δεν της επιτρέπεται να παραγάγει δράση ελέγχου της διεύθυνσης για την υποβοήθηση του οδηγού.
 2.4.14.
 Μια λειτουργία ACSF βρίσκεται «σε κατάσταση αναμονής» όταν η λειτουργία είναι ενεργοποιημένη, αλλά δεν πληρούνται όλες οι προϋποθέσεις ενεργοποίησης (π.χ. συνθήκες λειτουργίας του συστήματος, σκόπιμη δράση από τον οδηγό). Στην κατάσταση αυτή, το σύστημα δεν είναι έτοιμο να παραγάγει δράση ελέγχου διεύθυνσης για την υποβοήθηση του οδηγού.
 2.4.15.
 Μια λειτουργία ACSF βρίσκεται «σε ενεργό κατάσταση» (ή είναι «ενεργή») όταν η λειτουργία έχει ενεργοποιηθεί και πληρούνται οι προϋποθέσεις ώστε να θεωρείται ενεργή. Στην κατάσταση αυτή, το σύστημα ελέγχει συνεχώς ή ασυνεχώς το σύστημα διεύθυνσης και παράγει, ή είναι έτοιμο να παραγάγει, δράση διεύθυνσης του συστήματος για την υποβοήθηση του οδηγού.
 2.4.16.
 Η «διαδικασία αλλαγής λωρίδας», σε περίπτωση λειτουργίας ACSF κατηγορίας C, εκκινείται όταν οι φανοί δεικτών πορείας ενεργοποιούνται με σκόπιμη ενέργεια του οδηγού και τερματίζεται όταν οι φανοί δεικτών πορείας απενεργοποιούνται. Περιλαμβάνει τις ακόλουθες ενέργειες:
 α)


text:
ενεργοποίηση των φανών δεικτών πορείας με σκόπιμη ενέργεια του οδηγού·
 β)
 πλευρική κίνηση του οχήματος προς τα όρια της λωρίδας·
 γ)
 ελιγμός αλλαγής λωρίδας·
 δ)
 συνέχιση της λειτουργίας παραμονής σε λωρίδα·
 ε)
 απενεργοποίηση των φανών δεικτών πορείας.
 2.4.17.
 Ο «ελιγμός αλλαγής λωρίδας» είναι μέρος της διαδικασίας αλλαγής λωρίδας και,
 α)
 εκκινείται όταν η εξωτερική αιχμή του πέλματος του ελαστικού του εμπρόσθιου τροχού του οχήματος που βρίσκεται εγγύτερα στις διαγραμμίσεις της λωρίδας αγγίξει την εσωτερική αιχμή της διαγράμμισης της λωρίδας προς την οποία το όχημα εκτελεί ελιγμούς,
 β)
 τερματίζεται όταν οι οπίσθιοι τροχοί του οχήματος έχει περάσει πλήρως τη διαγράμμιση της λωρίδας.
 2.5.
 Είδη συστήματος διεύθυνσης
 Ανάλογα με την προέλευση των δυνάμεων διεύθυνσης διακρίνονται τα ακόλουθα είδη συστημάτων διεύθυνσης:
 2.5.1.
 Για τα αυτοκίνητα οχήματα:
 2.5.1.1. «κύριο σύστημα διεύθυνσης»: ο εξοπλισμός διεύθυνσης ενός οχήματος που ευθύνεται κυρίως για τον καθορισμό της κατεύθυνσης της πορείας. Μπορεί να περιλαμβάνει:
 2.5.1.1.1.
 «χειροκίνητο σύστημα διεύθυνσης», όταν οι δυνάμεις διεύθυνσης προέρχονται αποκλειστικά από τη μυϊκή προσπάθεια του οδηγού·
 2.5.1.1.2.
 «σύστημα υποβοηθούμενης διεύθυνσης»: σύστημα στο οποίο οι δυνάμεις διεύθυνσης προέρχονται από τη μυϊκή προσπάθεια του οδηγού και από την/τις) τροφοδότηση/-εις με ενέργεια·
 2.5.1.1.2.1.
 επίσης, ως σύστημα υποβοηθούμενης διεύθυνσης θεωρείται σύστημα στο οποίο οι δυνάμεις διεύθυνσης, όταν το σύστημα είναι ακέραιο, προέρχονται αποκλειστικά από μία ή περισσότερες τροφοδοτήσεις με ενέργεια ενώ, σε περίπτωση αστοχίας του συστήματος, οι δυνάμεις διεύθυνσης μπορούν να προέρχονται από τη μυϊκή προσπάθεια του οδηγού (ολοκληρωμένο σύστημα υποβοηθούμενης διεύθυνσης)·
 2.5.1.1.3.
 «σύστημα διεύθυνσης με σερβομηχανισμό»: σύστημα στο οποίο οι δυνάμεις διεύθυνσης προέρχονται αποκλειστικά από μία ή περισσότερες τροφοδοτήσεις με ενέργεια·
 2.5.1.2. «σύστημα αυτόματης διεύθυνσης»: σύστημα στο οποίο η γωνία στροφής ενός ή περισσοτέρων τροχών μεταβάλλεται αποκλειστικά και μόνον όταν επιδρούν δυνάμεις ή/και ροπές στο σημείο επαφής τροχού/οδού.
 2.5.1.3. «επικουρικό σύστημα διεύθυνσης»: σύστημα στο οποίο, εκτός των τροχών του κύριου εξοπλισμού διεύθυνσης, κατευθυντήριοι είναι και οι τροχοί σε άξονα/-ες οχημάτων των κατηγοριών M και N, προς την ίδια ή την αντίθετη κατεύθυνση του κύριου εξοπλισμού διεύθυνσης ή/και στο οποίο η γωνία στροφής των πρόσθιων τροχών ή/και των οπίσθιων τροχών μπορεί να προσαρμοσθεί στη συμπεριφορά του οχήματος.
 2.5.2.
 Για τα ρυμουλκούμενα:
 2.5.2.1. «σύστημα αυτόματης διεύθυνσης»: σύστημα στο οποίο η γωνία στροφής ενός ή περισσοτέρων τροχών μεταβάλλεται αποκλειστικά και μόνον όταν επιδρούν δυνάμεις ή/και ροπές στο σημείο επαφής τροχού/οδού.
 2.5.2.2. «αρθρωτό σύστημα διεύθυνσης»: σύστημα στο οποίο οι δυνάμεις διεύθυνσης προέρχονται από την αλλαγή της διεύθυνσης του έλκοντος οχήματος και στο οποίο η κίνηση των κατευθυντήριων τροχών του ρυμουλκούμενου συνδέεται με τη σχετική γωνία που σχηματίζει ο διαμήκης άξονας του έλκοντος οχήματος με το διαμήκη άξονα του ρυμουλκούμενου.
 2.5.2.3. «αυτοκατευθυνόμενο σύστημα»: σύστημα στο οποίο οι δυνάμεις διεύθυνσης οφείλονται σε αλλαγή της διεύθυνσης οχήματος και στο οποίο η στροφή των κατευθυντήριων τροχών του ρυμουλκούμενου συνδέεται άμεσα με τη σχετική γωνία μεταξύ του διαμήκους άξονα του πλαισίου του ρυμουλκούμενου, ή φορτίου που το αντικαθιστά, και του διαμήκους άξονα του βοηθητικού πλαισίου όπου είναι προσαρμοσμένος/-οι ο/οι άξονας/-ες·
 2.5.2.4. «πρόσθετος εξοπλισμός διεύθυνσης»: σύστημα ανεξάρτητο του κύριου συστήματος διεύθυνσης, μέσω του οποίου η γωνία στροφής ενός ή περισσότερων αξόνων του συστήματος διεύθυνσης μπορεί να επηρεασθεί επιλεκτικά


text:
για σκοπούς ελιγμών.
 2.5.2.5. «σύστημα διεύθυνσης με σερβομηχανισμό»: σύστημα στο οποίο οι δυνάμεις διεύθυνσης προέρχονται αποκλειστικά από μία ή περισσότερες τροφοδοτήσεις με ενέργεια.
 2.5.3.
 Ανάλογα με τη διάταξη των κατευθυντήριων τροχών διακρίνονται τα ακόλουθα είδη συστημάτων διεύθυνσης:
 2.5.3.1. «σύστημα προσθίων κατευθυντήριων τροχών»: σύστημα στο οποίο κατευθυντήριοι είναι μόνον οι τροχοί του ή των προσθίων αξόνων. Ο ορισμός αυτός περιλαμβάνει όλους τους τροχούς που στρέφονται προς την ίδια κατεύθυνση·
 2.5.3.2. «σύστημα οπίσθιων κατευθυντήριων τροχών»: σύστημα στο οποίο κατευθυντήριοι είναι μόνον οι τροχοί του ή των οπίσθιων αξόνων. Ο ορισμός αυτός περιλαμβάνει όλους τους τροχούς που στρέφονται προς την ίδια κατεύθυνση·
 2.5.3.3. «πολυαξονικό κατευθυντήριο σύστημα»: σύστημα στο οποίο κατευθυντήριοι είναι ένας ή περισσότεροι πρόσθιοι και οπίσθιοι άξονες·
 2.5.3.3.1. «παντοαξονικό κατευθυντήριο σύστημα»: σύστημα στο οποίο κατευθυντήριοι είναι όλοι οι τροχοί·
 2.5.3.3.2. «σύστημα διεύθυνσης με αρθρωτό πλαίσιο»: σύστημα στο οποίο η μετατόπιση μεταξύ των τμημάτων του πλαισίου οφείλεται άμεσα στις δυνάμεις διεύθυνσης.
 2.6.
 Είδη συστημάτων μετάδοσης της διεύθυνσης
 Ανάλογα με τον τρόπο μετάδοσης των δυνάμεων διεύθυνσης, διακρίνονται τα κάτωθι είδη συστημάτων μετάδοσης της διεύθυνσης:
 2.6.1. «καθαρά μηχανικό σύστημα μετάδοσης της διεύθυνσης»: σύστημα στο οποίο οι δυνάμεις διεύθυνσης μεταδίδονται μόνον με μηχανικά μέσα·
 2.6.2. «καθαρά υδραυλικό σύστημα μετάδοσης της διεύθυνσης»: σύστημα + στο οποίο οι δυνάμεις διεύθυνσης μεταδίδονται, σε ένα δεδομένο σημείο, μόνον με υδραυλικά μέσα·
 2.6.3. «καθαρά ηλεκτρικό σύστημα μετάδοσης της διεύθυνσης»: σύστημα στο οποίο οι δυνάμεις διεύθυνσης μεταδίδονται, σε ένα δεδομένο σημείο, μόνον με ηλεκτρικά μέσα·
 2.6.4. «μεικτό σύστημα μετάδοσης της διεύθυνσης»: σύστημα στο οποίο ένα μέρος των δυνάμεων διεύθυνσης μεταδίδεται με καθαρά ή αμιγώς μηχανικά μέσα και το άλλο μέρος μεταδίδεται με κάποιο από τα υπόλοιπα αυτά μέσα. Ωστόσο, εάν οποιοδήποτε μηχανικό μέρος του συστήματος διεύθυνσης χρησιμεύει μόνον για να δείχνει τη γωνία στροφής και είναι πολύ λεπτό για να μεταδώσει το σύνολο των δυνάμεων διεύθυνσης, το σύστημα αυτό θεωρείται, ανάλογα με την περίπτωση, καθαρά υδραυλικό ή καθαρά ηλεκτρικό σύστημα μετάδοσης.
 2.7.
 «γραμμή ηλεκτρικού συστήματος χειρισμού»: η ηλεκτρική σύνδεση που παρέχει τη λειτουργία οργάνου χειρισμού στο ρυμουλκούμενο. Αποτελείται από την ηλεκτρική καλωδίωση και τον συνδετήρα και περιλαμβάνει τα εξαρτήματα επικοινωνίας δεδομένων και την τροφοδότηση με ηλεκτρική ενέργεια για το σύστημα μετάδοσης ελέγχου του ρυμουλκούμενου.
 3. ΑΙΤΗΣΗ ΕΓΚΡΙΣΗΣ
 3.1. Η αίτηση έγκρισης για ένα τύπο οχήματος όσον αφορά το σύστημα διεύθυνσης υποβάλλεται από τον κατασκευαστή του οχήματος ή από τον δεόντως διαπιστευμένο αντιπρόσωπό του.
 3.2. Η αίτηση συνοδεύεται από τα κάτωθι αναφερόμενα έγγραφα εις τριπλούν και από τα ακόλουθα στοιχεία:
 3.2.1.
 Περιγραφή του τύπου οχήματος όσον αφορά τα στοιχεία που αναφέρονται στο σημείο 2.2· προσδιορίζεται ο τύπος οχήματος·
 3.2.2.
 Σύντομη περιγραφή του συστήματος διεύθυνσης με διάγραμμα του συνολικού συστήματος διεύθυνσης, το οποίο θα απεικονίζει τη θέση στο όχημα των διαφόρων διατάξεων που επηρεάζουν τη διεύθυνση·
 3.2.3.
 Στην περίπτωση συστημάτων διεύθυνσης με σερβομηχανισμό και συστημάτων στα οποία εφαρμόζεται το παράρτημα 6 του παρόντος κανονισμού, περιγραφή του συστήματος, στην οποία θα αναφέρεται η λογική του συστήματος και οι διαδικασίες ασφάλειας σε περίπτωση βλάβης, τα εφεδρικά στοιχεία και τα συστήματα προειδοποίησης που είναι αναγκαία προκειμένου να διασφαλίζεται η ασφαλής λειτουργία του οχήματος.
 Τα απαραίτητα τεχνικά αρχεία


text:
που σχετίζονται με τα εν λόγω συστήματα διατίθενται για συζήτηση με την αρμόδια αρχή για την έγκριση τύπου ή/και την τεχνική υπηρεσία. Οι συζητήσεις σχετικά με τα εν λόγω αρχεία έχουν εμπιστευτικό χαρακτήρα.
 3.3. Πρέπει να προσκομίζεται όχημα, αντιπροσωπευτικό του προς έγκριση τύπου οχήματος, στην τεχνική υπηρεσία που είναι αρμόδια για τη διεξαγωγή των δοκιμών έγκρισης.
 4. ΕΓΚΡΙΣΗ
 4.1. Εάν το όχημα που υποβάλλεται για έγκριση δυνάμει του παρόντος κανονισμού πληροί όλες τις συναφείς προδιαγραφές που προβλέπονται στον παρόντα κανονισμό, χορηγείται έγκριση του συγκεκριμένου τύπου οχήματος όσον αφορά το σύστημα διεύθυνσης.
 4.1.1. Πριν από τη χορήγηση έγκρισης τύπου, η αρμόδια αρχή για την έγκριση τύπου ελέγχει την ύπαρξη ικανοποιητικών ρυθμίσεων για τη διασφάλιση αποτελεσματικού ελέγχου της συμμόρφωσης της παραγωγής, όπως περιγράφεται στην παράγραφο 7 του παρόντος κανονισμού.
 4.2. Σε κάθε εγκριθέντα τύπο εκχωρείται ένας αριθμός έγκρισης. Τα πρώτα δύο ψηφία (προς το παρόν 02) υποδηλώνουν τη σειρά τροποποιήσεων που περιλαμβάνουν τις πιο πρόσφατες τεχνικές τροποποιήσεις του κανονισμού κατά τη χρονική στιγμή χορήγησης της έγκρισης. Το ίδιο συμβαλλόμενο μέρος δεν αποδίδει τον αριθμό αυτό σε άλλον τύπο οχήματος ούτε στον ίδιο τύπο οχήματος που υποβάλλεται με διαφορετικό σύστημα διεύθυνσης από το περιγραφόμενο στα έγγραφα που απαιτούνται στην παράγραφο 3.
 4.3. Η κοινοποίηση της έγκρισης ή της επέκτασης ή της απόρριψης της έγκρισης ενός τύπου οχήματος σύμφωνα με τον παρόντα κανονισμό γίνεται στα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.
 4.4. Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό τοποθετείται, σε εμφανές και ευπρόσιτο σημείο που καθορίζεται στο έντυπο έγκρισης, διεθνές σήμα έγκρισης αποτελούμενο από:
 4.4.1.
 κύκλο που περιβάλλει τον χαρακτήρα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (3)·
 4.4.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που αναφέρεται στην παράγραφο 4.4.1.
 4.5. Εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στο σημείο 4.4.1· σε μια τέτοια περίπτωση, ο κανονισμός και οι αριθμοί έγκρισης, καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που χορήγησε την έγκριση βάσει του παρόντος κανονισμού τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο 4.4.1.
 4.6. Το σήμα έγκρισης είναι ευανάγνωστο και ανεξίτηλο.
 4.7. Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
 4.8. Στο παράρτημα 2 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
 5. ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΗΝ ΚΑΤΑΣΚΕΥΗ
 5.1. Γενικές διατάξεις
 5.1.1. Το σύστημα διεύθυνσης καθιστά εφικτή την εύκολη και ασφαλή οδήγηση του οχήματος μέχρι την ανώτατη ταχύτητα που προβλέπει ο κατασκευαστής ή, εφόσον πρόκειται για ρυμουλκούμενο, μέχρι τη μέγιστη τεχνικώς αποδεκτή ταχύτητα.


text:
Το σύστημα διεύθυνσης έχει την τάση αυτόματης επαναφοράς όταν υπόκειται στις δοκιμές σύμφωνα με την παράγραφο 6.2 με ακέραιο σύστημα διεύθυνσης. Το όχημα πληροί τις προδιαγραφές της παραγράφου 6.2 όταν πρόκειται για αυτοκίνητο όχημα και της παραγράφου 6.3 όταν πρόκειται για ρυμουλκούμενο. Όχημα που είναι εφοδιασμένο με επικουρικό σύστημα διεύθυνσης επίσης πληροί τις προδιαγραφές του παραρτήματος 4. Τα δε ρυμουλκούμενα που είναι εφοδιασμένα με υδραυλικό σύστημα μετάδοσης της διεύθυνσης πληρούν επίσης τις προδιαγραφές του παραρτήματος 5.
 5.1.2. Η πορεία του οχήματος είναι ευθύγραμμη χωρίς να απαιτούνται από τον οδηγό σημαντικές διορθώσεις της πορείας μέσω του οργάνου χειρισμού της διεύθυνσης και χωρίς υπερβολικούς κραδασμούς του συστήματος διεύθυνσης στη μέγιστη ταχύτητα που προβλέπει ο κατασκευαστής.
 5.1.3. Η φορά ενεργοποίησης του οργάνου χειρισμού αντιστοιχεί στην επιδιωκόμενη αλλαγή διεύθυνσης του οχήματος και υφίσταται συνεχής σχέση μεταξύ της κάμψης του οργάνου χειρισμού και της γωνίας στροφής. Οι προδιαγραφές αυτές δεν ισχύουν για τα συστήματα που ενσωματώνουν μια λειτουργία αυτόματα ρυθμιζόμενης διεύθυνσης ή διόρθωσης της διεύθυνσης ή για το επικουρικό σύστημα διεύθυνσης.
 Επίσης, οι προδιαγραφές αυτές δεν ισχύουν κατ' ανάγκη στην περίπτωση συστήματος διεύθυνσης με σερβομηχανισμό όταν το όχημα ευρίσκεται σε στάση, κατά τη διάρκεια ελιγμών σε χαμηλές ταχύτητες έως και 15 km/h και όταν το σύστημα δεν είναι ενεργοποιημένο.
 5.1.4. Το σύστημα διεύθυνσης πρέπει να μελετηθεί, κατασκευαστεί και τοποθετηθεί κατά τρόπο που να αντέχει τις καταπονήσεις που σημειώνονται κατά τη συνήθη λειτουργία του οχήματος ή συνδυασμού οχημάτων. Η μέγιστη γωνία στροφής δεν περιορίζεται από οιοδήποτε τμήμα του μηχανισμού μετάδοσης της διεύθυνσης, εκτός αν έχει σχεδιαστεί για τον σκοπό αυτό. Εκτός εάν ορίζεται διαφορετικά, για τους σκοπούς του παρόντος κανονισμού, θεωρείται ότι στο σύστημα διεύθυνσης δεν μπορούν να συμβούν ταυτόχρονα περισσότερες της μίας αστοχίες και ότι δύο άξονες του ίδιου τροχιοφορέα αποτελούν έναν άξονα.
 5.1.5. Η αποτελεσματικότητα του εξοπλισμού διεύθυνσης, συμπεριλαμβανομένων των γραμμών ηλεκτρικού συστήματος χειρισμού, δεν διαταράσσεται από μαγνητικά ή ηλεκτρικά πεδία. Για τον σκοπό αυτό, ελέγχεται η συμμόρφωση με τις τεχνικές προδιαγραφές και η τήρηση των μεταβατικών διατάξεων του κανονισμού ΗΕ αριθ. 10, για την οποία εφαρμόζεται:
 α)
 η σειρά τροποποιήσεων 03 για οχήματα χωρίς σύστημα ζεύξης για τη φόρτωση του επαναφορτιζόμενου συστήματος αποθήκευσης ενέργειας (συσσωρευτές έλξης)·
 β)
 η σειρά τροποποιήσεων 04 για οχήματα με σύστημα ζεύξης για τη φόρτωση του επαναφορτιζόμενου συστήματος αποθήκευσης ενέργειας (συσσωρευτές έλξης).
 5.1.6. Τα προηγμένα συστήματα διεύθυνσης υποβοήθησης οδηγού εγκρίνονται σύμφωνα με τον παρόντα κανονισμό μόνον εάν η λειτουργία δεν προκαλεί οποιαδήποτε υποβάθμιση των επιδόσεων του βασικού συστήματος διεύθυνσης. Επιπλέον, είναι σχεδιασμένα κατά τρόπο ώστε ο οδηγός να μπορεί, ανά πάσα στιγμή και με δική του ενέργεια, να παρακάμψει τη λειτουργία.
 5.1.6.1. Τα συστήματα CSF (λειτουργία διόρθωσης της διεύθυνσης) υπόκεινται στις προδιαγραφές του παραρτήματος 6.
 5.1.6.1.1. Κάθε παρέμβαση CSF υποδεικνύεται στον οδηγό με οπτικό προειδοποιητικό σήμα το οποίο απεικονίζεται επί τουλάχιστον 1s ή καθ' όλη τη διάρκεια της παρέμβασης, όποιο διαρκεί περισσότερο.
 Σε περίπτωση παρέμβασης CSF η οποία ελέγχεται από ηλεκτρονικό έλεγχο ευστάθειας (ΗΕΕ) ή από λειτουργία ευστάθειας οχήματος όπως προσδιορίζεται στον σχετικό κανονισμό ΗΕ (κανονισμοί ΗΕ αριθ. 13, 13-H ή 140), ως εναλλακτική αντί του οπτικού προειδοποιητικού σήματος